ANO TA BALINGBING?\nKun an mga bungog parating pigpapadangogan kan batag na bongoran asin an mga yaon sa kumbento asin seminaryo nangingidam parati nin tapayas na pampabawas daa nin pulupugo—sa maabot na eleksyon, an prutas na mangungurog iyo na an balingbing. Ano man baya ta nagin balingbing an bansag sa mga pulitiko ta? Kun an bungog asin bongoran mag-katanog sana man asin pinapatunayan daa kan siyensya na nakakapabawas man nanggad an tapayas nin pulupugo— ano ta balingbing an prutas na ginamit tanganing tukuyon an kadaklan sa satuyang pulitiko?\nSa sarong paglakaw, nahiling ko minsan an kahoy kan balingbing asin imbes na bunga an nakabitin sa mga sanga kaini, mga pandok kan mga kandidato an nakakalay asin nakadukot sa gurang na kublit kan sadit sana man na kahoy. Sa boot ko, minaldisyon an kahoy na idto kan ‘pag-bunga’ nin mga pugot na payo nin mga kandidatong nanunuga na hahawason kita sa mga pagtios na satuyang inaatubang. Ngonyan na parani naman an eleksyon, matuod na kita sa durulakan, mga iskandalo, mga bareta asin iba pang gimik kan mga pulitiko na garo kita nakasakay sa sarong roller coaster, maribong, makasuka, makasilaw an satuyang pulitika na garo karnabal kun saen an baliktad tinatanos asin an gabos inaako sa ngaran kan lumbod na pagsabot kun ano an demokrasya.\nAn Pinapangalad na Prutas\nSa Plantas Medicinales de Filipinas na sinurat ni T.H. Pardo de Tavera, an balingbing o balimbin sa mga Tagalog na midbid man sa siyantipikong pangaran na averrhoa carambola, inilaladawan na sarong prutas na maalsom an namit asin marhay (mahamis na) kun hinog na. An alsum kaini nin huli ta igwa ining oxalic acid kun kaya angay man gamiton an nasabing prutas na panhali nin tinta o kaya takla sa mga labada. (marhay pa lan ining pang-give away, panhali kan indelible ink!). An tagok kan nasabing prutas pwedeng isalak sa tubig na may asukar asin marhay na pampaomay sa mga may kalintura. Iniladawan pa ni Tavera an balingbing na siring: leaves odd-pinnate, 3-4 pairs obliquely ovate, acute, the terminal leaflet nearly lanceolate. Flowers on the trunk, branches and on the axils of the leaves. Fruit, oblong with 5 very prominent acute-angles ribs. May suspetsa ako na na mga gudol sa prutas an dahilan kun tano ta ini may koneksyon sa satuyang mga pulitiko. An pisikal na hitsura kan prutas an nagpapahayg na siring sa mga pulitiko, kadakul ining mga anggolong pwedeng hilingon. Madaya, mapamanlamang asin nakikiba sana sa sulog kan panahon, sa sitwasyon kan eleksyon.\nSa ordinaryong pagsabot, an balingbing nagtutukoy nin sarong pulitiko biglang nagtalikod sa dating patron o kaalyado. An istorya kan Pilipinas, pano nin mga balingbing o minsan mga traydor depende kun kiisay na lado mo hihilingon. Kun panatiko ka ni Marcos, sinda Enrile asin Ramon, mga balingbing na tunay. Kun dayupot ka ki Estrada, balingbing na an paghiling mo sa ngonyan ki Tito Sotto asin Tessie Oreta. Sa sistemang arog kaini minaitok an klase kan pulitika sa satuya. Sa sarong punto, mahiling mo sindang magkaalyado, aban-aban, naduman na sinda sa ibong na kalaban. Pirang bulan bago an eleksyon, kadakul pa an mangyayari sa sirko kan mga pulitiko asin sa sarong nasyon na mahiling sa telenovelas asin mga pocketbooks na pig-aarikalang a piso sa mga kanto, sa bulang asin sa basketball, an hiro kan satuyang pulitika sarong pelikula na makabaldi, makasuya, maka-uyam alagad maogma o pasipara tang minamansayan.\nAn kadakul na partido pulitikal na nagpoon kan panahon ni Marcos giraray na natitipon sa panahon na ini sa paagi kan Team Unity asin Genuine Opposition na garo duwang elepanteng nag-iiwal kun siisay an pinakadakula alagad pareho man na takot sa kino. Sa kaso niyato ngonyan, kadakul na kaipuhan na ipaliwanag an mismong grupo na kaalyado kan administrasyon ni Gloria na natatambunan nin mga panganoron arog kan isyu kan Garci tape, kan mga abuno na pinataba an pirang bulsa, kan mga political killings asin kadakul pang iba mantang an an oposisyon man nagpapakulkol pa man sa lindong ni Estrada asin garo baga dai man nakakatao nin marhay na alternatibo. Bakong harayong isipon na kun mawara an administrasyon, mawawara man an oposisyon nin huli sa pagsaralak kaining dating mga magkadurulak na pulitiko.\nPagiging omboy asin pagkapurog o pagkabansot\nAn sistema pulitikal siring man sa buhay na organismo. Nag-aagi ini sa sarong proseso asin lakdang nin istado, ipinapangaki, nag-gugurang, nagagadan. Nakikibagay ini kan saiyang kinamumugtakan asin nangyayari sa palibot. Arog kaini an mga presenteng estado asin nasyon namumundag. Sa ibong na lado, igwang mga nasyon na dai nag-aagi sa siring na proseso. Arog kaini an kaso kan mga dating kolonya nin sarong emperyo arog kan Pilipinas. Kaya mahapot kita, ano an naabotan ta pagkatapos nin gatos na taon na pagdeklara kan satuyang katalingkasan? Ano daw an sistema pulitikal ta yaon pa sa istado kan pagiging omboy o bansot na ini, purog! Asin ini ipinapahiling kan presensya kan mga balingbing, mga trapo, mga pulitiko na nagiging honorable dahil sa posisyon asin bako an posisyon an ginigibong honorable kan saindang serbisyo sa pulitika. Mantang normal an istado kan pagiging omboy, halakbang an pagkakaiba kaini sa pagkabansot. An enot igwang kapangyarihan na magtalubo, an panghuri natatapos sa pagiging ulianon asin arog kita kaiyan. Susog ki Jun Cruz Reyes, an pagkabansot kan sistema pulitikal mahihiling sa pagsasapribado kan mga institusyon kan gobyerno na dapat kuta an mismong gobyerno an nagpapadalagan asin nagtatao kan serbisyo sa mga tawo. Imbes na atubangon an mga problema na mismong an gobyerno man sana an naggibo, itinatao ini sa pribadong sektor na nangangahulugan nin mas halangkaw na presyo para sa mga serbisyo na dapat kuta naibabalik sa mga tawo nin huli ta buwis ta ini.\nAn Pangapodan nin Pagkasararo asin Pagbulong\nAn mga eleksyon na nakaagi pagkatapos kan enot na EDSA, may sarong pangapodan asin ini an pagkasararo asin pagbulong kan mahiwas na pagkabaranga na kawsa kan pulitika. An pagkasararo kan satuyang mga pulitiko an sinasabing magiging tulay niyato sa pag-asenso asin ini an dakulang kaputikan nin huli ta dai man kita nakakasiguro sa mga pulitikong ini na mas pinapaorog man sana an sadiring interes. Marikas magbalyo nin kaalyado asin maribong na lugod kun ano talaga an saindang pangapodan nin pagkasararo. An mga partido pulitikal na suportado kan administrasyon asin man kan oposisyon naggigibo nin sadiring line-ups na garo baga ini chess. Bako nang harayo an pulitika sa klase kan rival networks, an Kapamilya asin Kapuso. An pangapodan nin pagkasararo naipapahiling sa paagi nin pagbalyo nin partido na nagluluwas na mas lalo kitang nagkakabaranga. An proseso kan pagbulong marhay sana sa laog nin pirang taon ta an nangyayari talaga bako man pagbulong o pagkasararo kundi realignment of power kun saen pinapahiwas an kapangyarihan tanganing dai mahale sa poder an kada kandidato. Apwera sa balingbing, pwede ta man sabihon na an mga pulitikong arog kaini garo mga garapata na nakadukot sa kublit nin tigbak na ido. An pagkasararo asin pagbulong pwedeng saboton kan kada pulitiko depende sa saindang pigtutulod na intension asin ambisyon.\nAn klase kan pulitikang igwa kita sarong mamundong sirko na inuulit-ulit ta man sana. Garo ini sarong bisyo na lulong kita gabos. Sa maabot na eleksyon, giraray kitang malaog sa karnabal kan mga pulitiko, dadarahon kita sa mga pekeng palasyo, asin manunuga sinda na garo baga sinda an Mesiyas.\nSa Bikol, may mga pamilyar na apelyido na kinubalan na asin naggibo nin dinastiya nin kapangyarihan na garo baga mayo na kitang ibang pwedeng patukawon sa pwesto kundi sinda o an saindang mga pag-iriba. An pamilyang ini may kanya-kanya nang distrito asin bilang nin mga panatiko. An kapangganahan sa eleksyon minadepende sa karahayan kan mga gurang asin kubalon ng mga pulitiko. Ini an yawa sa Bikol ngonyan asin bako man harayo an siring na sitwasyon sa ibang lugar sa nasyon. Kaipuhan na muknaon an bagong sistema nin pulitika, sarong rebolusyon na siring baga sa nangyari kan sinabi ni Copernicus na an kinaban an minaitok sa saldang asin bako an saldang sa kinaban. Siring man kaiyan, an kapangyarihan yaon sa tawo bako sa pulitiko, kita man giraray an may kapot kan satuyang mga boto. Kun ipapabakal ta ini, garo man sana kita nakidurog sa demonyo asin an pakikidurog na ini maogbon pa nin ibang demonyo asin karatan sa satuyang rehiyon, sa satuyang nasyon.\nPosted by Kristian Cordero at 9:12 PM


KUN kita magadan, bobooton daw nin Dios na buhayon kita liwat?— Nagtubod an marahay na tawong si Job na iyan boot na gibohon nin Dios. Kaya kan paghona ni Job magagadan na sia, sinabi nia sa Dios: “Ika maapod, asin ako mismo masimbag sa saimo.” Sinabi ni Job na si Jehova Dios maghihimuyawot, o bobooton na marhay, na buhayon sia liwat.—Job 14:14, 15.\nSi Jesus kaparehong-kapareho ni Jehova Dios, an saiyang Ama. Boot ni Jesus na tabangan kita. Kan an sarong tawo na may helang na lepra magsabi sa saiya, “kun boot mo sana, mapalilinig mo ako,” suminimbag si Jesus: “Boot ko.” Asin pinaomayan nia an tawong may helang sa saiyang lepra.—Marcos 1:40-42.\nPaano ipinaheling ni Jehova na namomotan nia an mga aki?\nNakanood si Jesus sa saiyang Ama na magkaigwa nin pagkamoot sa mga aki. Sa duwang pangyayari kaidtong haloy nang panahon, ginamit ni Jehova an mga lingkod nia na buhayon liwat an mga aki. Nakimaherak si Elias ki Jehova na buhayon liwat an aking lalaki nin sarong babae na nagin maboot ki Elias. Asin ginibo iyan ni Jehova. Ginamit man ni Jehova an lingkod niang si Eliseo na buhayon liwat an sarong saday na aking lalaki.—1 Hade 17:17-24; 2 Hade 4:32-37.\nBako daw na nakaoogmang maaraman na namomotan kitang marhay ni Jehova?— Dai nia sana kita ginigirumdom kun kita buhay. Ginigirumdom man nia kita kun halimbawa magadan kita. Sinabi ni Jesus na ibinibilang pa ngani kan Ama na buhay an mga gadan na namomotan nia! (Lucas 20:38) Sinasabi kan Biblia na ‘ni an kagadanan ni an buhay ni an mga bagay na yaon na digdi ni an mga bagay na madatong pa dai makakapasuhay sa sato sa pagkamoot nin Dios.’—Roma 8:38, 39.\nKan si Jesus yaon digdi sa daga, ipinaheling nia na si Jehova may pagmakolog sa saradit na aki. Magigirumdoman mo na si Jesus nagtao nin panahon na makipag-olay sa mga aki manongod sa Dios. Alagad aram mo daw na si Jesus tinawan nin Dios kan kapangyarihan na buhayon liwat hale sa mga gadan an mga aki?— Pag-olayan niato an panahon na binuhay liwat ni Jesus an 12 anyos na aking babae nin sarong tawo na an ngaran Jairo.\nSi Jairo nag-iistar harani sa Dagat nin Galilea kaiba an saiyang agom asin an solo-solo nindang aki. Sarong aldaw nagkahelang nin grabe an daragita, asin aram ni Jairo na ini magagadan. Naisip-isip nia si Jesus, an makangangalas na tawo na nabaretaan ni Jairo na nakakapagpaomay sa mga tawo. Kaya hinanap sia ni Jairo. Nanompongan nia si Jesus sa baybayon kan Dagat nin Galilea, na nagtotokdo sa dakol na tawo.\nNaglakaw si Jairo sa tahaw kan kadaklan asin luminuhod sa atubangan ni Jesus. Sabi nia ki Jesus: ‘Grabe an helang kan sadit kong aking babae. Puede daw tabi na magduman ka asin tabangan mo sia? Nakikimaherak ako sa saimo na magduman ka.’ Tolos-tolos, uminiba si Jesus ki Jairo. Suminunod man an kadaklan na nagduman tanganing maheling an Dakulang Paratokdo. Alagad pakarayorayo ninda, may mga nag-abot na hale sa harong ni Jairo asin sinabihan sia: “An saimong aking babae nagadan! Tadaw ta iistorbohon mo pa an paratokdo?”\nNadangog ni Jesus an sinabing ini. Aram nia kun gurano kamamondo si Jairo sa pagkawara kan solo-solo niang aki. Kaya sinabihan Nia ini: ‘Dai ka matakot. Magtubod ka sana sa Dios, asin daing mangyayari sa aki mong babae.’ Nagpadagos sinda sagkod na makaabot sinda sa harong ni Jairo. Digdi naghihiribian an mga katood kan pamilya. Namomondo sinda ta nagadan an sadit nindang katood. Alagad sinabihan sinda ni Jesus: ‘Dai na kamo maghibi. An aki dai nagadan, kundi natotorog sia.’\nKan sabihon ini ni Jesus, nagngirisihan an mga tawo, ta aram ninda na nagadan an aki. Kun siring, taano daw sa paghona mo ta sinabi ni Jesus na natotorog sia?— Anong leksion an sa paghona mo boot niang itokdo sa mga tawo?— Boot niang maaraman ninda na an kagadanan puedeng magin siring sa nanok na pagtorog. Boot niang itokdo sa sainda na paagi sa kapangyarihan nin Dios, kaya niang buhayon liwat an sarong tawong gadan nin arog kapasil kan pagpukaw niato sa saro na natotorog.\nAno an nanonodan niato manongod sa pagbuhay liwat ni Jesus sa aking babae ni Jairo?\nPinahale ni Jesus sa harong an gabos apuera sa mga apostol niang si Pedro, Santiago, asin Juan saka sa ama asin ina kan aki. Dangan naglaog sia sa namumugtakan kan aki. Kinaptan nia ini sa kamot asin sinabi: “Daragita, bumangon ka!” Asin tolos-tolos na ini buminangon asin naglakaw na! Napano nanggad nin kagayagayahan an saiyang ama asin ina.—Marcos 5:21-24, 35-43; Lucas 8:40-42, 49-56.\nNgonyan isip-isipa ini. Mantang nabuhay liwat ni Jesus an daragitang idto, kaya man daw niang gibohon iyan sa iba?— Sa paghona mo daw talagang gigibohon nia iyan?— Iyo. Sinabi mismo ni Jesus: “An oras maabot na an gabos na nasa mga lolobngan na girumdoman makadadangog kan [sakong] tingog asin maruluwas.”—Juan 5:28, 29.\nSa paghona mo daw boot ni Jesus na buhayon liwat an mga tawo?— An saro pang halimbawa sa Biblia nakatatabang na masimbag an hapot na iyan. An nangyari sarong aldaw harani sa siudad nin Nain nagpapaheling kun ano an saboot ni Jesus manongod sa mga tawo na nagmomondo sa mga lobong.\nMay sarong babae sa prosisyon sa gadan para sa aki niang lalaki mantang pahale sa Nain an kadaklan. Bago kaini nagadan an agom nia, asin ngonyan gadan naman an solo-solo niang aki. Mamondoon sia! Dakol sa mga taga Nain an kasunod mantang dinadara paluwas sa siudad an bangkay kan aki nia. Naghihibi an babae, asin mayo nin maginibo an mga tawo tanganing maranga sia.\nKan aldaw na ini, si Jesus asin an saiyang mga disipulo padangadang sa siudad nin Nain. Harani sa tata kan siudad, nasabat ninda an kadaklan na malobong kan aki kan babae. Kan maheling ni Jesus an naghihibing babae, naherak sia digdi. Napahiro an puso nia kan grabeng kamondoan kaini. Boot niang tabangan ini.\nKaya may pagpadangat pero may karigonan man kaya naghinanyog an babae, sinabi nia: “Dai ka na magtangis.” Huli sa hiro-hiro asin aksion nia pinagmasdan siang may interes kan gabos. Mantang si Jesus parani sa bangkay, seguradong iniisip kan gabos kun ano an gigibohon nia. Nagtaram si Jesus, na nagboboot: “Hoben na lalaki, ako nagsasabi sa saimo, Bangon!” Tolos-tolos, tuminukaw ini! Asin nagpoon ining magtaram.—Lucas 7:11-17.\nIsip-isipa na sana kun ano an seguradong namatean kan babaeng idto! Ano daw an mamamatean mo kun bumalik an sarong gadan na namomotan?— Bako daw na ipinaheheling kaini na si Jesus talagang namomoot sa mga tawo asin boot na tabangan sinda?— Isip-isipa na sana kun magigin gurano karahay na sabaton an mga tawong nabuhay liwat sa bagong kinaban nin Dios!—2 Pedro 3:13; Kapahayagan 21:3, 4.\nAno an ipinaheheling kan pagbuhay liwat sa solo-solong aki kan babaeng ini?\nSa panahon na iyan an iba sa mga bubuhayon liwat mga tawong midbid niato kaidto, pati mga aki. Mamimidbid niato sinda kun paanong namidbid ni Jairo an aki niang babae kan ini buhayon liwat ni Jesus. An iba mga tawong nagadan kaidtong ginatos o rinibo nang taon an nakaagi. Alagad dai sinda lilingawan nin Dios huli sana ta haloy na panahon na sindang nabuhay.\nBako daw marahayon na maaraman na arog kaiyan kadakula an pagkamoot sa sato ni Jehova Dios asin kan saiyang Aki, si Jesus?— Boot ninda na kita mabuhay, bako sanang sa laog nin pirang taon, kundi sagkod lamang!\nMay labot sa marahayon na paglaom para sa mga gadan na yaon sa Biblia, basahon tabi an Isaias 25:8; Gibo 24:15; asin 1 Corinto 15:20-22.\nI-share I-share Puede Kitang Magmata Hale sa Pagkagadan!


Gikan sa Buot na Iprinesentar an Saindang Sadiri—Daing Agom na mga Sister\nGikan sa Buot na Iprinesentar an Saindang Sadiri\n‘Magtiwala Ka ki Jehova Asin Gibuhon Mo an Marahay’\nPahalagahan na Marhay an Regalong Libertad na Magdesisyon\nKun Taano ta Mahalaga Pa Man Giraray an Kababaan nin Buot\nMakakapagdanay Kang Hababa an Buot Dawa May Pagbalo\n“Ipagkatiwala Mo an mga Ini sa Masasarigan na mga Lalaki”\nAn Torrengbantayan—Pag-aadalan na Edisyon | Enero 2017\nBASAHON SA Afrikaans Albanian Aleman Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik Español Estonian Ewe Fijian Finnish Fon Ga Georgian Griego Guarani Gujarati Gun Haitian Creole Hapon Hausa Hebreo Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Ingles Isoko Italiano Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Koreano Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Polish Portuguese Pranses Punjabi Quechua (Bolivia) Romanian Ruso Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nKADAKUL na daing agom na sister an kabilang sa mga maigot na Saksi na naglilingkod sa ibang nasyon kun sain dakula pa an kaipuhan na parahulit kan Kahadian. An iba sa sainda dakul na taon nang naglilingkod sa ibang nasyon. Ano an nakatabang sa sainda kaidto, dakul na taon na an nakaagi, na magbalyo sa ibang nasyon? Ano an nanudan ninda sa paglilingkod sa ibang nasyon? Anong mga bendisyon an nakamtan ninda? Ininterbiyu niyato an nagkapira sa mga eksperyensiyado nang sister na ini. Kun saro kang daing agom na sister na gustong-gustong makikabtang sa sarong nakakaugmang marhay na ministeryo, siguradong makikinabang ka sa mga sinabi ninda. An totoo, gabos na lingkod nin Diyos puwedeng makinabang sa mga halimbawa ninda.\nPAGLABAN SA MGA PAGDUWA-DUWA\nNagduduwa-duwa ka daw kun baga igwa ka kan mga kakayahan na kaipuhan para magin mapanggana sa pagpapayunir sa ibang nasyon bilang daing agom na sister? Arog kaiyan an namatian ni Anita, na 75 anyos na ngunyan. Nagdakula siya sa England asin diyan siya nagpuon na magpayunir sa edad na 18. An sabi niya: “Gusto kong itukdo sa mga tawo an manungod ki Jehova, pero dai ko lamang inisip na maglingkod sa ibang nasyon. Dai ako nag-adal nin ibang lengguwahe saka para sako, dai ko kaya ’yan. Kaya nabigla ako kan makaresibi ako nin imbitasyon para mag-adal sa Paadalan nin Gilead. Dai ako makatubod na an sarong ordinaryong tawong arog ko makakaresibi nin arog kaiyan na imbitasyon. Pero naisip ko, ‘Kun iniisip ni Jehova na kaya ko, pupurbaran ko.’ Labing 50 taon nang nakalihis iyan. Puon kaidto sagkod ngunyan, naglilingkod ako bilang misyonera sa Japan.” Sinabi pa ni Anita: “Kun minsan, maugma kong sinasabi sa mas hoben na mga sister, ‘Mag-backpack na kamo, ibanan nindo ako sa pinakamaugmang adventure kasuarin man!’ Maugma akong sabihon saindo na iyan talaga an ginibo kan dakul sa sainda.”\nPAGTIPON NIN KUSOG NIN BUOT\nDakul sa mga sister na nagbalyo sa ibang nasyon an nagduwa-duwa man kan primero. Paano sinda nagtipon nin kinakaipuhan na kusog nin buot?\nSi Maureen, sarong 64 anyos, nagsabi: “Kan ako aki pa, gustong-gusto kong magkaigwa nin makahulugan na buhay—idtong nakakatabang ako sa iba.” Kan mag-20 anyos siya, nagbalyo siya sa Quebec, Canada, na nangangaipo kaidto nin dugang pang mga payunir. “Kan huri, nakaresibi ako nin imbitasyon na mag-adal sa Paadalan nin Gilead, pero takot akong magduman sa mga lugar na bago sako kun dai ko kaibanan an mga amiga ko.” Sinabi pa niya: “Nahadit man akong bayaan an sakong ina na nag-aataman sa sakong ama na may hilang. Dakul na banggi akong naghihibing ipinamibi ini ki Jehova. Kan isabi ko sa mga magurang ko an mga ikinakahadit ko, dinagka ninda akong akuon an imbitasyon. Nahiling ko man na tinabangan kan mamumuton kong mga kakongregasyon an sakong mga magurang. Huling nahiling ko mismo na talagang nagtatabang si Jehova, lalo akong nagtiwala na dai man niya ako pababayaan. Kaya kan panahon na iyan, andam na akong akuon an imbitasyon!” Labing 30 taon na naglingkod si Maureen bilang misyonera sa West Africa puon 1979. Sa ngunyan, naglilingkod pa man giraray si Maureen bilang espesyal payunir sa Canada mantang nag-aataman sa saiyang ina. Kun dapit sa dakul na taon niyang paglilingkod sa ibang nasyon, sinabi niya: “Pirming itinatao ni Jehova kun ano an kaipuhan ko saka kun nuarin ko iyan kaipuhan.”\nTin-edyer pa kan magpuon na magpayunir sa Australia si Wendy, na ngunyan 65 anyos na. Nagigirumduman niya: “Masusupgon akong marhay saka nasasakitan akong makipag-ulay sa mga dai ko bisto. Pero huli sa pagpayunir ko nanudan kong makipag-ulay sa gabos na klase nin tawo, kaya mas lalo akong nagkakumpiyansa. Kan huri, narisa kong bako na akong masusupgon. Huli sa pagpayunir, nanudan kong manarig ki Jehova saka nagustuhan ko na an ideya na maglingkod sa ibang nasyon. Inagda man ako kan sarong daing agom na sister, na labing 30 taon na nagin misyonera sa Japan, na mag-iba sa saiya para maghulit nin tulong bulan sa Japan. Huli sa pakikiiba ko sa saiya sa paghuhulit, lalo kong nagustuhan na magbalyo sa ibang nasyon.” Kan 1986, nagbalyo si Wendy sa nasyon nin Vanuatu, sarong isla na mga 1,770 kilometros sa sirangan nin Australia.\nYaon pa ngunyan sa Vanuatu si Wendy asin naglilingkod sa remote translation office. An sabi niya: “Ugmahon ako pag may nabibilog na mga grupo o kongregasyon sa hararayong lugar. Dakulaon nanggad na pribilehiyo para sako na magkaigwa nin sadit na kabtang sa gibuhon ni Jehova sa mga islang ini.”\nSi Kumiko (sa tahaw)\nRegular payunir kaidto sa Japan si Kumiko, 65 anyos na ngunyan, kan agdahon siya kan saiyang kapartner sa pagpayunir na magbalyo sa Nepal. An sabi ni Kumiko: “Pirang beses niya akong inagda, pero pirmi akong nagsasayuma. Nag-alangan kaya ako ta kaipuhan ko pang mag-adal nin bagong lengguwahe saka makibagay sa bagong lugar. Problema ko man an kuwartang gagamiton sa pagbalyo mi sa ibang nasyon. Sa panahon na pinag-iisipan ko kun ano an gigibuhon, naaksidente ako sa motorsiklo asin naospital. Mantang nasa ospital, naisip ko: ‘Dai ko aram kun anong sunod na mangyayari sako. Paano kun magkahilang ako nin grabe? Mawawara an oportunidad kong makapagpayunir sa ibang nasyon. Tibaad kaya ko man na maglingkod sa ibang nasyon dawa sarong taon.’ Udok sa puso akong namibi ki Jehova na tabangan akong magdesisyon.” Pagkaluwas sa ospital, nagpasyar si Kumiko sa Nepal, asin kan huri, nagbalyo siya diyan kaiba an kapartner niya sa pagpayunir.\nKun dapit sa haros sampulong taon na paglilingkod niya sa Nepal, si Kumiko nagsabi: “An mga pinoproblema ko kaidto nagkabaranga sa atubangan ko na garo Dagat na Pula. Ugmahon ako na pinili kong maglingkod sa lugar na mas dakula an pangangaipo. Sa parati, pag ihinuhulit ko sa sarong pamilya an mensahe kan Bibliya, lima o anom na kataid ninda an nagdudulok para magdangog. Dawa saradit na aki magalang na naghahagad sa sako nin mga tract dapit sa Bibliya. Maugma talagang maghulit sa arog kaining teritoryo na dakul an interesado.”\nPAG-ATUBANG SA MGA KADIPISILAN\nSiyempre, napaatubang man sa mga kadipisilan an mga daing agom na sister na ininterbiyu niyato. Paano ninda iyan napangganahan?\n“Kan primero, masakit sako na maparayo sa pamilya,” an sabi ni Diane, taga Canada na 62 anyos na ngunyan. Naglingkod siya nin 20 taon bilang misyonera sa Ivory Coast (Côte d’Ivoire na ngunyan). “Ipinamibi ko ki Jehova na tabangan akong mamutan an mga tawo sa teritoryo ko. Sinabi sa samo kan saro sa mga instruktor mi sa Gilead, si Brother Jack Redford, na sa primero tibaad mahadit kami, o mabigla pa ngani, sa kamugtakan kan magigin teritoryo mi, lalo na pag mahiling mi an grabeng pagtios diyan. Pero sinabi niya: ‘Dai kamo maghiling sa pagtios. Maghiling kamo sa mga tawo, sa lalawgon saka sa mga mata ninda. Hilingon nindo an reaksiyon ninda mantang nadadangog ninda an mga katotoohan sa Bibliya.’ Iyan an ginibo ko asin dakulang tabang nanggad iyan! Pag sinasabi ko sa mga tawo an nakakarangang mensahe dapit sa Kahadian, nahihiling ko an maugmang reaksiyon ninda!” Ano pa an nakatabang ki Diane na maka-adjust sa paglilingkod niya sa ibang nasyon? “Nagin harani ako sa mga tinutukduan ko sa Bibliya saka ugmahon akong nahihiling sinda na nagigin maimbod na mga lingkod ni Jehova. Nagin garo sadiring lugar ko na an teritoryo ko. Nagkaigwa ako nin mga ama, ina, tugang na lalaki saka tugang na babayi sa espirituwal, arog kan ipinanuga ni Jesus.”—Mar. 10:29, 30.\nNaglilingkod si Anne, 46 anyos na ngunyan, sa sarong nasyon sa Asia na ipinagbabawal an gibuhon ta. An sabi niya: “Sa mga taon nin paglilingkod ko sa iba-ibang nasyon, nakaibanan ko sa istaran an mga sister na ibang marhay an kultura saka personalidad. Kun minsan, iyan an nagigin dahilan kan mga dai pagkakaintindihan saka kulog nin buot. Pag nangyayari iyan, hinihinguwa kong mas makipag-ulay sa sainda para mas maaraman ko an kultura ninda. Pinagmaigutan ko man na magin mas mamumuton saka rasonable sa sainda. Maugma ako ta huli sa mga paghihinguwa ko, nagkaigwa ako nin dakul na dayupot na amiga na nakatabang sako na makatagal sa sakong asignasyon.”\nSi Ute, sarong 53 anyos na taga Germany, inasignaran kan 1993 na magin misyonera sa Madagascar. An sabi niya: “Kan primero, nasasakitan akong manudan an lengguwahe ninda, masanay sa klima, saka makalikay sa malaria, amoeba, pati sa mga parasito. Pero dakul an nagtabang sako. Matiyaga akong tinabangan kan mga sister duman, kan mga aki ninda, saka kan mga tinutukduan ko sa Bibliya na makabisado an lengguwahe ninda. Pag may hilang ako, inaasikaso ako kan mabuot kong kapartner sa pagmisyonera. Pero urog sa gabos, tinabangan ako ni Jehova. Pirmi kong sinasabi sa saiya sa pamibi an mga ikinakahadit ko. Dangan matiyaga akong naghahalat—minsan nin pirang aldaw, minsan nin pirang bulan—para sa kasimbagan kan mga pamibi ko. Nasolusyunan ni Jehova an gabos kong problema.” Beynte tres na taon nang naglilingkod si Ute sa Madagascar.\nABUNDA SINDANG BINENDISYUNAN\nArog kan iba pang mga need-greater, parating sinasabi kan daing agom na mga sister na naglilingkod sa ibang nasyon na abunda sindang binendisyunan. Ano an nagkapira sa mga bendisyon na nakamtan ninda?\nSi Heidi, sarong 73 anyos na taga Germany, naglilingkod bilang misyonera sa Ivory Coast (Côte d’Ivoire na ngunyan) puon pa kan 1968. An sabi niya: “An nagpapaugmang marhay sa sako iyo na mahiling na ‘danay na naglalakaw sa katotoohan’ an mga aki ko sa espirituwal. An iba sa mga tinukduan ko sa Bibliya, mga payunir saka mga elder na ngunyan. An dakul sa sainda inaapod akong Nanay o kaya Lola. An saro sa mga elder na ini, saka an saiyang agom patin mga aki, ibinilang na akong kapamilya. Kaya tinawan ako ni Jehova nin sarong aking lalaki, sarong manugang, saka tulong makuapo.”—3 Juan 4.\nSi Karen (sa tahaw)\nSi Karen, sarong 72 anyos na taga Canada, naglingkod nin labing 20 taon sa West Africa. An sabi niya: “Huli sa pagmimisyonero nanudan kong magin mas mapagsakripisyo, mamumuton, saka mapasensiya. Saka huminiwas an pananaw ko sa mga bagay-bagay kan makaibanan ko sa paglilingkod an mga tawong iba-iba an nasyonalidad. Nanudan ko kun paano ginigibo sa lain-lain na paagi an mga bagay-bagay. Saro nanggad na bendisyon para sa sako ngunyan na magkaigwa nin dayupot na mga katuod sa manlain-lain na parte kan kinaban! May nagbago man sa buhay mi o mga asignasyon, magkakatuod pa man giraray kami.”\nSi Margaret, sarong taga England na 79 anyos na ngunyan, naglingkod bilang misyonera sa Laos. An sabi niya: “Huli sa paglilingkod ko sa ibang nasyon, nahiling ko kun paano irinarani ni Jehova sa saiyang organisasyon an mga tawo hali sa gabos na rasa saka kultura. Napakusog na marhay kaiyan an pagtubod ko. Nagin lubos an pagtitiwala ko na ginigiyahan ni Jehova an saiyang organisasyon asin na maisasagibo an saiyang mga katuyuhan.”\nIyo, kahanga-hanga nanggad an rekord nin paglilingkod kan daing agom na mga sister na naglilingkod sa ibang nasyon. Maninigo nanggad sindang komendaran. (Hok. 11:40) Bako sana iyan, nagdadakul man an bilang ninda. (Sal. 68:11) Mababago mo daw an saimong kamugtakan tanganing makapaglingkod man sa ibang nasyon arog kan maiigot na sister na ininterbiyu sa artikulong ini? Kun iyo, siguradong ‘mananamitan asin mahihiling mo na marahayon si Jehova.’—Sal. 34:8.\nKun Paano Mag-aandam Para sa Paglilingkod sa Ibang Nasyon\n“Magbisita sa sarong nasyon kun sain mas kaipuhan an dugang pang mga parahayag kan Kahadian tanganing maeksperyensiyahan mo an buhay diyan. Kun bakong posible iyan sa ngunyan, puwede kang makiasosyar nguna sa kongregasyon sa nasyon nindo na may mga parahayag na kabilang sa ibang etnikong grupo. Pag-adalan an lengguwahe ninda saka kultura. Urog sa gabos, magtiwala ki Jehova. Dakul na bagay an sa paghuna ko kaidto dai ko magigibo, pero nagibo ko—sa tabang ni Jehova.”—Karen\nSi Margaret, mga taon 1968\n“Makipag-ulay sa eksperyensiyadong mga misyonera saka payunir. Kuwentahon an gastos. Mamibi para humagad nin paggiya. Asin tandaan na pare-pareho an mga pamamaagi nin paghuhulit sain man kita sa kinaban. Siguradong magigin maugma ka pag naglingkod ka sa ibang nasyon.”—Margaret\nAN TORRENGBANTAYAN—PAG-AADALAN NA EDISYON Enero 2017\nGikan sa Buot na Iprinesentar an Saindang Sadiri—Sa Myanmar\nGikan sa Buot na Iprinesentar an Saindang Sadiri—Sa Madagascar


Zero hunger bill lusot na sa komite sa Congreso\nSarong congresista hali sa premir distrito kan Ciudad nin Davao asin kaalyado sa partido kan administrasyon nagpapadreno kan zero hunger bill sa Camara-Baja asin nakalusot na sa House committee on human rights dai palang nahahaloy.\nSi Congresista Karlo Nograles, pamayo kan Committee on Finance and Appropriation sa Camara-Baja nag-atubang sa press conference sa Ciudad nin Naga kan Martes, Oktubre 17 nagsabi na kinakaipuhan tawan prioridad an problema sa kagutoman, pagtios sa paagi nin suficienteng suplay nin pagkakan sa nasyon na puedeng maresolberan ini sa Filipinas sa laog nin sampolong taon matapos maaprobaran an propuestong ley.\nAn bill ni Nograles suportado kan National Food Coalition and Food First Information and Action Networtk (Fian) Philippines, na sarong lokal seksyon kan Fian International, na may advocacia sa deretso na magkaigwang bastanteng pagkakan sa cooperasyon kan Food and Agriculture Organization.\nKun makalusot asin maaprobaran an saiyang bill sagcod na maging ley, mapipiritan an gobierno na matawan prioridad an pangangaipo sa pagkakan. An kaparejong problema natawan nganing solusyon sa nasyon kan Brazil ta’no ta dai kayahon digdi sa Filipinas.\nDigdi na magibo nin lakdang an gobierno na magpanday nin mga policia nganing resolveran asin taposon an problema sa kagutoman sa laog nin sampolong taon sa paagi nin pagcrear nin presidential commission, sabi pa.\nP40-B pigtagamang fondo sa libreng matricula\nSa kaparejong press conference kinumpirmar pa ni Nograles na saindang tinawan nin bastanteng fondo an libreng matricula sa mga estudiantes sa State Universities and Colleges (SUCs) na nagcacantidad nin P40 bilyon para sa 2018 national budget.\nIni matapos maaprobaran an Free Higher Education Act of 2017 na enot nang pigdudahan kan ibang sektor na posibleng dai kayahon kan gobierno na matagamahan nin dakulang fondo.\nNakatalaan mag-epekto an libreng matricula kan rinibong estudiantes sa SUCs sa school year 2018-2019 na dakulang bagay sa mga pobreng estudiantes na mayong kakayahan na magbayad nin matricula, sabi pa ni Nograles.\nSa libreng matricula dakul na jovenes an makakatapos kan saindang edukasyon sa tertiary level nganing makahanap tolos nin trabajo matapos kan saindang pag-escuela sa SUC.\nAn ibang sektor duda sa kakayahan kan gobierno na makatimos nin bilyones pesos para sa libreng matricula alagad an Chairman kan appropriation committee pigtawan nin prioridad nganing makabali sa General Appropriation Act of 2018 asin iimplementar na ini sa masunod na burokasan nin klase.\nAprobado na sa Camara-Baja an 2018 national budget na nagcacantidad nin labi sa tres trilyon pesos na saro sa may dakulang prosupuesto iyo an programa sa edukasyon kan gobierno nasyonal.\nSi Nograles, kaibanan ni Presidente Rodrigo Duterte kan magbisita sa Camarines Sur. (DPA)


Palisiya sa Privacy Asin Cookies | JW.ORG\nBASAHON SA Acholi Afrikaans Ahanta Aja Albanian Albanian Sign Language Aleman Amharic Arabic Arabic (Jordan) Arabic (Lebanon) Arabic (Syria) Argentinean Sign Language Armenian Armenian (West) Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Bassa (Liberia) Bengali Betsimisaraka (Northern) Betsimisaraka (Southern) Bicol Bislama Bissau Guinean Creole Bomu Bosnian Boulou British Sign Language Bulgarian Cambodian Catalan Cebuano Changana (Zimbabwe) Chichewa Chilean Sign Language Chin (Falam) Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitonga (Zimbabwe) Chitumbuka Chiyao Chokwe Cibemba Cinamwanga Croatian Croatian Sign Language Czech Dagaare Dangme Danish Dari Dogon (Toro So) Drehu Dutch Esan Español Estonian Estonian Sign Language Ethiopian Sign Language Ewe Fante Faroese Fataluku Fijian Finnish Finnish Sign Language Fon Frafra French Sign Language Ga Galician Garifuna Georgian Greenlandic Griego Guarani Guerze Gujarati Gun Guéré Haitian Creole Hapon Hausa Haya Hebreo Hiligaynon Hindi Hmong (White) Hungarian Iban Ibinda Icelandic Igbo Iloko Indonesian Indonesian Sign Language Ingles Irish Irish Sign Language Isoko Italian Sign Language Italiano Japanese Sign Language Jula Kabiye Kabuverdianu Kachin Kalanga (Zimbabwe) Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kisi Kongo Konkani (Devanagari) Konkani (Roman) Koreano Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Laotian Latgalian Latvian Latvian Sign Language Lingala Lithuanian Lithuanian Sign Language Logo Lovari Low German Luganda Luo Macedonian Macushi Madura Mahorian (Roman) Maithili Makasae Malagasy Malay Malayalam Malaysian Sign Language Maltese Mam Mambae (Ermera) Mambwe-Lungu Mandinka Mandjak Mangbetu Maninkakan (Eastern) Mapudungun Marathi Mauritian Creole Mazahua Mende Meru Mingrelian Mixtec (Huajuapan) Mizo Mongolian Moore Myanmar Nahuatl (Huasteca) Nambya Ndali Ndebele (Zimbabwe) Ndonga Nepali Nepali Sign Language New Zealand Sign Language Newari Ngangela Nigerian Pidgin Nivaclé Norwegian Nyaneka Nzema Obolo Oromo Otomi (Mezquital Valley) Pangasinan Papel Papiamento (Aruba) Papiamento (Curaçao) Pehuenche Pemon Pennsylvania German Persian Piaroa Pidgin (Cameroon) Pidgin (West Africa) Pilagá Polish Portuguese Portuguese (Portugal) Portuguese Sign Language Pranses Pular Punjabi Punjabi (Shahmukhi) Quebec Sign Language Quechua (Ayacucho) Quechua (Cuzco) Quechua (Huaylla Wanca) Quichua (Imbabura) Quichua (Santiago del Estero) Rapa Nui Rarotongan Romanian Romany (Albania) Romany (Argentina) Romany (Bulgaria) Romany (Eastern Slovakia) Romany (Romania) Runyankore Ruso Rutoro Sango Saramaccan Sarnami Sehwi Senoufo (Cebaara) Sepedi Serbian Serbian (Roman) Serer Setswana Seychelles Creole Shona Shughni Sidama Sindhi Sinhala Slovak Slovenian Somali Sranantongo Susu Svan (Lower) Svan (Upper) Swahili Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Thai Sign Language Ticuna Tigrinya Tiv Toba Tojolabal Tok Pisin Turkish Twi Ukrainian Umbundu Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Voru Wallisian Welsh Wichi Wolof Xhosa Yoruba Yukpa\nPalisiya sa Privacy Asin Cookies\nIginagalang kan organisasyon kan Mga Saksi ni Jehova an deretso sa privacy kan lambang indibidwal. Para sa impormasyon manungod sa pambilog na kinaban na Palisiya sa Data Protection kan organisasyon, i-click tabi ini.\nSinasabi sa Palisiya sa Data Protection kun ano an ginigibo kan organisasyon kan Mga Saksi ni Jehova sa personal na mga impormasyon. Saro pa, may espesipikong mga regulasyon na angay sa website na ini na sinunod asin sinambit sa ibaba.\nAn website na ini pagsadiri kan Watchtower Bible and Tract Society of New York, Inc. (“Watchtower”), sarong bakong komersiyal na korporasyon sa New York na nagsusuportar sa mga aktibidad kan mga Saksi ni Jehova asin sa pagtutukdo kan Bibliya. Yaon sa Estados Unidos nin Amerika an nagkapira sa mga server kan website.\nAn personal na impormasyon na isinumitir mo sa website ginagamit solamente sa katuyuhan na sinabi sa saimo sa panahon kan pagsumitir mo.\nDai mi itinatao an personal mong impormasyon sa kiisay man apuwera na sana kun kaipuhan iyan tanganing ikatao an serbisyong hinahagad mo, kun iyan lubos na ipinaaram saimo, o kun talagang naniniwala kami na may marahay na dahilan para ihayag an siring na impormasyon tanganing masunod an ano man na ley o regulasyon na aplikado diyan o huling hinahagad iyan kan awtoridad o tanganing maaraman asin malikayan an pandadaya saka mga isyung panseguridad o teknikal. Sa paggamit mo kan website na ini, tinutugutan mo kaming ipaaram sa iba an saimong personal na impormasyon para sana sa mga katuyuhan na iyan. Sa ano man na kamugtakan, dai ipapabakal, inenegosyo, o ipapaarkila an ano man na personal na impormasyon na isusumitir mo.\nThird-Party Vendor. Kun minsan may mga link sa website na ini pasiring sa website nin sarong third-party vendor para gumibo nin mga serbisyo para sa samo (halimbawa, an pag-fill-out nin mga online form). Maririsa mong nasa website ka kan third-party vendor huling magigin iba an itsura kan website asin mababago an nakabugtak sa address bar kan browser. Pag nagpipili kami nin mga third-party vendor, asin sa pana-panahon pakalihis kaiyan, sinisiyasat ming marhay an saindang mga palisiya sa privacy asin data protection tanganing masigurado na naaabot ninda an pamantayan na kapareho kan sadiri ming mga palisiya. Kun may mga hapot ka manungod sa palisiya kan mga third-party vendor, hilingon tabi an palisiya na yaon sa saindang website.\nSinisigurado ming marhay na naiingatan an saimong personal na mga impormasyon. Iniingatan mi iyan mantang ipinapadara mo paagi sa paggamit nin encryption arog kan Transport Layer Security (TLS). Naggagamit kami nin mga sistema sa kompyuter na limitado sana an nakakalaog sa mga pasilidad na kinamumugtakan kaiyan asin naggagamit man kami nin pisikal, elektroniko, saka iba pang prosesong panseguridad tanganing magdanay na kumpidensiyal asin ligtas an impormasyon na ipinapadara sa samuya.\nAn e-mail address na itinao mo kan maggibo ka nin account sa website na ini gagamiton sa pagkontak sa saimo mapadapit sa account mo. Halimbawa, kun malingawan mo an saimong user name o password asin gusto mong magpatabang sa pag-log in, tatabangan ka paagi sa pagpadara nin mensahe sa e-mail address na ibinugtak mo sa saimong user profile.\nKun magdonar ka nin kuwarta paagi sa internet, irinerekord mi an pangaran mo asin an impormasyon para makontak ka. Tanganing makaresibi nin donasyon paagi sa credit card, naggagamit kami nin aprubadong mga nagpoproseso nin serbisyo sa pagbayad gamit an internet na may pinakamahusay na palisiya sa seguridad asin privacy nin mga impormasyon. Dai mi irinerekord o ina-access an impormasyon kan saimong credit card, mga numero kan account sa bangko, o iba pang impormasyon sa account na ipinapadara sa mga naggigibo sa mga serbisyong iyan. Isinasaray kan nakaresibi kan donasyon, na pinakahababa na an sampulong taon, an mga rekord kan pinansiyal na transaksiyon. Kaiba digdi an rekord kan petsa kan pagdonar, kantidad kan idinonar, asin an paagi kan pagdonar. Makakatabang ini sa samo na makasunod sa pamantayan sa accounting asin masimbag an ano man na hapot mo sa peryodo kan panahon na iyan. Dai mi ika kokontakon para maghagad nin dagdag na donasyon.\nApuwera sa pagdonar o paggibo nin account, puwede kang magsumitir nin personal na impormasyon (arog kan saimong pangaran, address sa koreo, asin numero nin telepono) para sa iba pang katuyuhan (arog kan pag-request nin libreng pag-adal sa Bibliya). Kinokolekta, irinerekord, asin ginagamit mi an mga impormasyon na iyan solamente sa mga katuyuhan kan saimong pagsumitir asin sagkod sana sa panahon na kaipuhan iyan.\nCookies Asin Kaagid na mga Teknolohiya\nPag binuksan mo an samong website, awtomatiko ming kinokolekta an nagkapirang impormasyon. Kinokolekta mi an impormasyon na iyan gamit an “cookies,” “web beacon,” asin iba pang kaagid na teknolohiya. Mahiwas an kahulugan kan terminong cookie sa palisiya sa privacy na ini asin kaiba diyan an kaagid na teknolohiya arog kan “local storage.”\nCookies. Arog kan kadaklan na website, pag binuksan mo an website na ini may dikit na impormasyon na inaapod na “cookie” na posibleng ma-save sa saimong cellphone, tablet, o hard drive kan computer mo. Iba-iba an klase nin mga cookies na may iba-iba man na function na sa parati para magin mas epektibo an paggamit mo kan website. Puwedeng maggamit kami nin mga cookies para maaraman mi kun dati ka nang nagbukas kan website o tanganing matandaan an mga preference na pinili mo kan gamiton mo an website. Halimbawa, puwedeng ma-save sa sarong cookie an pinili mong lengguwahe tanganing iyan na an magluwas na lengguwahe pag binuksan mo giraray an website. Dai kami naggagamit nin mga cookies para sa advertisement.\nAn mga klase nin cookies na ginagamit sa website na ini puwedeng saro sa tulong kategoriya:\nStrictly Necessary Cookies—Ini an kaipuhan tanganing magamit mo an nagkapirang feature kan website, arog kan pag-log in o pagsumitir nin mga form sa website. Kun mayo an mga cookies na ini, dai maitatao an mga serbisyong hinahagad mo, arog kan pagdonar. Kaiba man digdi an mga cookies na nakakatabang sa samo na itao an mga espesipikong request mo sa panahon kan saimong paggamit kan website. Dai irinerekord kan mga cookies na ini an mga impormasyon dapit sa saimo para gamiton sa negosyo o para irekord an mga nagin aktibidad mo sa Internet.\nFunctionality Cookies—Ini an ginagamit tanganing matandaan kan website an mga pinili mo (arog kan saimong user name, lengguwahe, o rehiyon na kinamumugtakan mo) asin makatao nin mas magayon na feature tanganing magin mas epektibo an paggamit mo kan web.\nAnalytical Cookies—Ini an ginagamit tanganing magkolekta nin impormasyon sa kun paano ginamit an website kan mga nagbukas kaini, halimbawa kun pira an nagbukas o kun ano an average na lawig nin oras na binuksan an website na ini. Ginagamit sana an impormasyon na iyan para mas pakarhayon an pagpunsiyonar kan website na ini.\nHali samuya an nagkapirang cookies na ibinubugtak kan samong website. An ibang mga cookies hali sa ibang website. Mga cookies sana hali samo an ginagamit mi, apuwera sa mga cookies na konektado sa Google reCAPTCHA. Ginagamit an Google reCAPTCHA tanganing masigurado na tawo an user asin bakong program sana sa kompyuter, para malikayan an awtomatikong pagpadara nin elektronikong mga mensahe o spam. Hilingon tabi an palisiya sa privacy kan Google sa https://www.google.com/intl/en/policies/privacy/.\nWeb Beacon. May saradit na elektronikong file sa mga pahina kan samong website na inaapod na web beacon na ginagamit mi sa pagrekord nin aktibidad, arog kan kun nuarin mo binuksan an partikular na pahina. Ginagamit an mga web beacon para irekord an mga aktibidad sa website na ini asin imonitor an kapabilidad kaiyan.\nPaggamit kan IP address. An IP address iyo an code na mga numero para mamidbid an saimong kompyuter sa internet. Ginagamit mi an saimong IP address asin klase nin browser tanganing matabangan kaming analisaron an paagi kan saimong paggamit asin maaraman an mga problema sa website na ini saka para mas mapakarhay an serbisyo mi sa saimo.\nPagpipilian Mo. An kadaklan sa mga browser tinutugutan kang i-tun off an mga cookies o makaresibi ka nguna nin warning bago mag-save nin cookie sa gadyet mo. Hilingon tabi an mga instruksiyon sa browser mo para maaraman kun paano iyan gigibuhon. Pero tandaan tabi, kun mayo an mga cookies posibleng dai mo lubos na magamit an gabos na feature kan samong website.\nGinagamit an scripting tanganing magin mas epektibo an paggamit kan website. Nakakatabang an teknolohiyang ini nin scripting na maproseso nin mas marikas an impormasyon na hinahagad mo. Nungkang gagamiton kan website na ini an scripting para mag-install nin software sa kompyuter mo o magkua nin bakong awtorisadong impormasyon hali saimo.\nAn Saimong mga Deretso\nLibre an paggamit mo kan website na ini, pati na an pag-download nin mga publikasyon, video, o audio program. Dai hinahagadan na maggibo nin account, magtao nin donasyon, o magpadara nin personal na impormasyon para makinabang sa website. Pero, kun ika mismo an nagdesisyon na gumibo nin account, magtao nin donasyon, mag-request nin libreng pag-adal sa Bibliya, o ano pa man na aksiyon na kalabot an pagtao nin personal na impormasyon, itinatao mo an saimong konsentimiyento digdi sa Palisiya sa Privacy asin Cookies; sa pagsaray kan impormasyon sa mga server na yaon sa Estados Unidos nin Amerika; sa pagkolekta, pagproseso, paglipat, asin pagsaray kan saimong personal na impormasyon na ginigibo kan Watchtower asin mga organisasyon na nagsusuportar sa gibuhon kan Mga Saksi ni Jehova sa manlain-lain na nasyon na nangangaipo kaiyan para maitao an hinahagad mong serbisyo. Magkakalain an paagi nin pagkolekta nin impormasyon depende sa paagi kan paggamit mo sa website. Halimbawa, pag magdonar ka sa sarong legal na korporasyon sa sarong partikular na nasyon, sa panahon na iyan an pangaran asin contact information mo itatao sa legal na korporasyon na iyan na sinasabi saimo mantang pinoproseso an saimong donasyon. An saro pang halimbawa, pag mag-request ka nin pag-adal sa Bibliya, sa panahon na iyan an saimong pangaran asin contact information itatao sa sangang opisina kan Mga Saksi ni Jehova na maasikaso kan request mo.\nKun dai mo ikakatao an hinahagad na personal na impormasyon tanganing makagibo nin account, makadonar, o para sa ano pa man na ibang gamit kan website na nangangaipo nin siring na personal na impormasyon, dai mi maitatao an saimong request.\nKun kaipuhanon ming baguhon an samuyang Palisiya sa Privacy asin Cookies, ibubugtak mi an mga pagbabagong iyan sa pahinang ini tanganing pirmi mong aram kun anong impormasyon an kinokolekta mi asin kun paano mi iyan ginagamit.\nDepende sa kahagadan kan ley, tibaad magkaigwa ka nin dagdag pang deretso may koneksiyon sa saimong personal na impormasyon. Puwedeng kaiba diyan an deretso na i-access, baguhon o i-delete an personal na impormasyon na itinao mo sa samuya paagi sa website na ini. Kun may ley na arog kaiyan sa nasyon mo, may makukua kang contact information digdi. Kun an hapot mo manungod sa personal mong impormasyon igwa nin koneksiyon sa donasyon, kontakon tabi an nag-ako kan saimong donasyon na sinabi saimo sa panahon na pinoproseso an saimong donasyon asin na mahihiling man sa saimong resibo sa pagdonar.


Pagbaba kan edad sa criminal liability, sinisikwal sa consejo\nIsinisikwal kan pamayo sa Committee on Children kan Sangguniang Panlungsod kan Ciudad nin Naga an pagkakalusot sa House Committee on Justice kan ‘‘substitute bill’’ na nagbaba kan edad kan criminal liability sa siyam hali sa quince años.\nAn Filipinas saro sa mga nasyones na nagfirma sa UN Convention on the rights of the child na boot sabihon kaini kabali kita sa nagsusuporta sa age of minimum crime responsibility, Kun magiging ley an ‘‘substitute bill’’ pagsinutil ini kan satong nasyon.\nSi Consejal Elmer Baldemero kan SP nanindugan na mantinido an panindugan kan consejo na tama sana an edad na 15 años na igwa nang sisimbagon sa caso kriminal an sarong aki na nag-eedad 15 años envez kan 9 años.\nAn consejal iyo an pamayo kan Committee on Children kan SP nagsabi pa na igwa na siyang pigpadrenohan na resolucion kan taon 2017 asin inaprobaran ninda sa consejo na dapat imantenir si dating edad na 15 años.\nDai man siya pabor sa propuesto sa senado na envez kan nieve años, isakat sa doce años.\nAn nieve (9) años, aki pa asin nasa grade III pa sana sa elementarya bako pang panahon na castigohon na ikulong dawa na ngani pigsasabi na envez kan carcel dapat ilaog sa Bahay Pag-Asa na yaon sa superbisyon kan Department of Social Welfare and Development (DSWD) hali sa lokal na gobierno asin igwang annual funding na piggagarantiya sa irarum kan General Appropriation Act (GAA).\nNagtutubod pa si Baldemoro na kun mayong lalaogan isasalak an aki sa mga carcelan kan mga gurang nang kriminal na mayong ma-itutukdong marhay sa menor de edad.\nKun digdi sa Ciudad nin Naga igwang Children Homes na puedeng digdi ilaog alagad sa ibang mga lugar sa Camarines Sur mayo pa kaini asin an mangyayari kun madadakop sinda kan pulis ciertong ilalaog sa selda, sabi pa kan consejal.\nAn bill saro sa mga prioridad ni Presidente Rodrigo Duterte huli kan naglalangkaw an mga caso na envuelto na an mga menor de edad.\nSi Consejal Nene De Asis, pamayo kan Bantay Familia nagsabi man na dai sinda uyon sa lakdang kan congreso huli ta lumbod pang marhay an aki na nag-eedad nin 9 años.\nPabor man an consejal na dapat igwang sisimbagon sa ley an magurang na pabaya asin na envuelto sa criminal liability an saindang aki na menor de edad.


Anong Klaseng Espiritu an Ipinapahiling Mo? | Pag-aadalan\nGikan sa Boot na Iprinesentar an Saindang Sadiri—Sa Brazil\nPag-atubang sa mga Kadepisilan Ngonyan na May Kusog nin Boot\nAnong Klaseng Espiritu an Ipinapahiling Mo?\nISTORYA NIN BUHAY Mag-aramigo sa Laog nin 60 Taon Pero Minapoon Pa Sana\nSiertohon na an Saimong Iyo Mangahulogan nin Iyo\nPamparigon sa Boot “Hale sa Ngoso nin mga Aki”\nAn Torrengbantayan—Pag-aadalan na Edisyon | Oktubre 2012\nBASAHON SA Afrikaans Albanian Aleman Amharic Arabic Armenian Bicol Cebuano Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch Español Estonian Ewe Finnish Georgian Greenlandic Griego Haitian Creole Hapon Hiligaynon Hungarian Iloko Indonesian Ingles Italiano Kinyarwanda Kirghiz Koreano Kwangali Kwanyama Latvian Lithuanian Malagasy Malay Ndebele Ndonga Norwegian Oromo Pangasinan Polish Portuguese Pranses Quechua (Ayacucho) Romanian Ruso Sepedi Serbian Sesotho (Lesotho) Setswana Shona Slovak Slovenian Swati Swedish Tagalog Thai Tsonga Turkish Twi Ukrainian Venda Vietnamese Waray-Waray Xhosa Zulu\n‘An biyaya nin satong Kagurangnan na si Jesu-Cristo mapasaindong espiritu.’—FILEM. 25.\nTaano ta gusto tang tawan nin atension an espiritung ipinapahiling niato?\nAnong mga kaisipan an gusto niatong likayan, asin paano ta magigibo iyan?\nPaano kita makakapahiling nin nakakapakusog na espiritu sa kongregasyon?\n1. Sa mga surat ni Pablo sa mga kapagtubod, ano an sinabi nia na linalaoman nia?\nSA MGA surat ni apostol Pablo sa mga kapagtubod, paorootro niang ipinahayag na naglalaom sia na ooyonan nin Dios asin ni Cristo an espiritung ipinapahiling kan mga kongregasyon. Halimbawa, sa mga taga Galacia sia nagsurat: ‘Mga tugang, an biyaya nin satong Kagurangnan na si Jesu-Cristo mapasaindong espiritu. Auot pa.’ (Gal. 6:18) Ano an boot niang sabihon kan “saindong espiritu”?\n2, 3. (a) Sa paggamit ni Pablo kan tataramon na “espiritu,” ano kun beses an pinapanongdan nia? (b) Ano an mga puede tang ihapot sa sadiri manongod sa espiritu na ipinapahiling niato?\n2 An tataramon na “espiritu” na ginamit digdi ni Pablo nanonongod sa puersa na nagpapahiro sa sato na sabihon o gibohon an mga bagay-bagay sa partikular na paagi. An saro tibaad maboot, makonsiderasyon, mahoyo, bukas-palad, o mapagpatawad. Sinasabi kan Biblia na marahay na magkaigwa nin “mahoyo asin maboot na espiritu” saka magin “malipot an espiritu.” (1 Ped. 3:4; Tal. 17:27, NW) Sa ibong na lado, igwa man nin saro na tibaad mapagtuya, materyalistiko, madaling makolgan an boot, o may kaisipan nin pagigin independiente. An mas grabe pa, igwa nin mga nagpapahiling nin imoral, masinuway, o rebelyoso pa nganing espiritu.\n3 Kaya, kan ginamit ni Pablo an mga tataramon na arog kan ‘an Kagurangnan mapasaimong espiritu,’ dinadagka nia an saiyang mga tugang na magpahiling nin espiritu na kaoyon kan kabotan nin Dios asin kan arog-Cristong personalidad. (2 Tim. 4:22; basahon an Colosas 3:9-12.) Sa ngonyan, marahay na hapoton an satong sadiri: ‘Anong klaseng espiritu an ipinapahiling ko? Paano ako orog pang makakapahiling nin espiritu na inooyonan nin Dios? May orog pa daw akong magigibo tanganing makakontribwir sa positibong espiritu kan kongregasyon sa kabilogan?’ Sa pag-ilustrar, sa sarong tanoman nin mirasol (sunflower), an buháy na kolor kan kada burak nakakakontribwir sa kagayonan kan bilog na tanoman. Kita daw arog kan saro sa “mga burak” na nakakadagdag sa kagayonan kan bilog na kongregasyon? Maninigo nanggad niatong pagmaigotan na magin siring. Hilingon ta ngonyan kun ano an magigibo niato tanganing makapahiling nin espiritu na inooyonan nin Dios.\nLIKAYAN AN ESPIRITU KAN KINABAN\n4. Ano an ‘espiritu kan kinaban’?\n4 An Kasuratan nagsasabi sa sato: ‘Kita nag-ako, bako kan espiritu kan kinaban, kundi kan espiritu na hale sa Dios.’ (1 Cor. 2:12) Ano an ‘espiritu kan kinaban’? Iyo man iyan an espiritu na sinambit sa Efeso 2:2, na nagsasabi: ‘Nagralakaw kamo kaidto sono sa palakaw kan kinaban na ini, sono sa prinsipe kan mga kapangyarihan nin doros, an espiritu na naggigibo ngonyan sa mga aki nin kasumbikalan.’ An “doros” na ini iyo an espiritu, o kaisipan, kan kinaban asin napapalibotan kita kaiyan arog nin literal na doros. Yaon iyan sa gabos na lugar. Parateng nahihiling iyan sa kadakol na tawo ngonyan na may kaisipan na ‘Dai ako puedeng sabihan nin siisay man kun ano an gigibohon ko!’ o ‘Ipaglaban mo an deretso mo!’ Sinda an ‘mga aki nin kasumbikalan’ kan kinaban ni Satanas.\n5. Anong maraot na kaisipan an ipinahiling kan nagkapira sa Israel?\n5 Bako nang bago an siring na mga kaisipan. Kan panahon ni Moises, nagrebelde si Kora sa mga may autoridad sa kongregasyon nin Israel. Partikular niang pinunteriya si Aaron asin an mga aki kaini, na may pribilehiong maglingkod bilang mga saserdote. Posibleng nahiling nia an mga pagkukulang ninda. O tibaad inisip nia na an ginigibo ni Moises sarong akto nin nepotismo—an pagtao nin pribilehio sa mga paryente kaini. Ano man an dahilan, malinaw na pinonan ni Kora na hilingon an mga bagay-bagay segun sa pagmansay nin tawo asin nagtaram tumang sa mga ninombrahan ni Jehova paagi sa daing galang na pagsabi sa sainda: ‘Nakakalabi na kamo. Ano ta minapaibabaw kamo sa kasararoan?’ (Bil. 16:3) Siring man, si Datan asin Abiram nagreklamo tumang ki Moises, na sinasabi sa saiya na sia gustong ‘magpakangkagurangnan sa sainda.’ Kan ipaapod ni Moises, may pagkaarogante sindang nagsimbag: “Dai kami maduman.” (Bil. 16:12-14) Malinaw na dai inoyonan ni Jehova an ipinahiling nindang espiritu. Ginadan nia an gabos na rebelde.—Bil. 16:28-35.\n6. Paano ipinahiling kan nagkapira kan enot na siglo na maraot an kaisipan ninda, asin ano an posibleng dahilan kaiyan?\n6 An nagkapira kan enot na siglo nagin mapagkritika man, na “nagbabasangbasang” sa mga pinagkatiwalaan nin autoridad sa kongregasyon. (Jud. 8) An mga lalaking ini posibleng marhay na diskontento sa mga pribilehio ninda asin nagprobar na impluwensiahan an iba na magrebelde sa nombradong mga lalaki na sadiosan na nag-ootob kan mga katongdan na itinao sa sainda nin Dios.—Basahon an 3 Juan 9, 10.\n7. Sa kongregasyon ngonyan, sa ano kita kaipuhan na mag-ingat?\n7 Malinaw na dai dapat magkaigwa nin siring na espiritu sa Kristianong kongregasyon. Kaya kaipuhan na mag-ingat sa bagay na ini. An kamagurangan na lalaki sa kongregasyon bakong perpekto, kun paanong bako sindang perpekto kan panahon ni Moises asin kan panahon ni apostol Juan. An mga elder puedeng makagibo nin sala na posibleng makaapektar sa sato personalmente. Kun mangyari iyan, bako nanggad angay na an siisay man na miembro kan kongregasyon humiro kaoyon kan espiritu kan kinaban, na pirit na naghahagad nin “hustisya” o nagsasabi na “Kaipuhan may aksion na gibohon sa tugang na ini”! Puedeng magdesisyon si Jehova na palampason an nagkapirang saradit na pagkukulang. Bako daw na iyan man an maninigo tang gibohon? Huling para sa sainda may nahihiling sindang mga pagkukulang kan mga elder, an nagkapirang indibiduwal sa kongregasyon na nagkasala nin magabat nagsayumang umatubang sa komite nin mga elder na inasignaran na magtabang sa sainda. Puede ining iagid sa sarong pasyente na habong magpabolong huling may dai sia nagugustohan sa doktor.\n8. Anong mga teksto an makakatabang sa sato na mapagdanay an tamang pagmansay sa mga nangengenot sa kongregasyon?\n8 Tanganing malikayan an arog kaiyan na espiritu, puede tang girumdomon na sa Biblia si Jesus ilinaladawan na igwa “sa saiyang toong kamot nin pitong bitoon.” An mga “bitoon” nagrerepresentar sa linahidan na mga paraataman asin puede man na ipanongod sa gabos na paraataman sa mga kongregasyon. Kayang direhiran ni Jesus an mga “bitoon” na nasa kamot nia sa ano man na paagi na nahihiling niang tama. (Kap. 1:16, 20) Huli kaini, bilang Payo kan Kristianong kongregasyon, lubos na kontrolado ni Jesus an mga grupo nin kamagurangan. Kun an saro sa grupo nangangaipo nanggad nin pagtatanos, seseguradohon kan Saro na may ‘mga mata siring sa laad nin kalayo’ na magigibo iyan segun sa Saiya mismong itinalaan na panahon asin paagi. (Kap. 1:14) Para mientras, pinapagdanay niato an angay na paggalang sa mga ninombrahan kan banal na espiritu, huling si Pablo nagsurat: ‘Kuyoga nindo an mga namomoon saindo asin pumasakop kamo sainda, huli ta sinda nagpupuka dahil kan saindong mga kalag siring kan mga magtatao nin kahusayan; tanganing gibohon ninda iyan sa kaogmahan asin bakong sa kamondoan, huli ta sa siring dai kamong pakikinabangon.’—Heb. 13:17.\nAno an epekto kan paghorophorop mo sa papel ni Jesus kun dapit sa magigin reaksion mo sa konseho?\n9. (a) Paano puedeng mabalo an sarong Kristiano kun sia itinatanos o dinidisiplina? (b) Ano an pinakamarahay na gibohon kun sinagwe kita?\n9 Puede man mabalo an kaisipan nin sarong Kristiano kun sia itinatanos o hinalean nin pribilehio sa kongregasyon. Sarong hoben na brother an mataktikang tinawan nin konseho kan mga elder huling nagkakawat sia nin madahas na mga video game. Makamomondo, dai nia inako an konseho kaya kaipuhan siang haleon bilang ministeryal na lingkod huling dai na nia naaabot an sono sa Kasuratan na mga kualipikasyon. (Sal. 11:5, BPV *; 1 Tim. 3:8-10) Pakatapos kaiyan, pigparasabi kan brother sa iba na dai sia oyon sa nagin desisyon, asin paorootro siang nagsurat sa sangang opisina bilang pagkritika sa mga elder saka inimpluwensiahan pa ngani an iba sa kongregasyon na gibohon man iyan. Pero, dai nanggad makakatabang kun isasapeligro niato an katoninongan kan bilog na kongregasyon sa pagprobar na ipangatanosan an satong mga ginibo. Mas marahay nanggad kun mamansayon ta an pagsagwe bilang paagi tanganing maaraman an satong mga kaluyahan dangan toninong na akoon an pagtatanos.—Basahon an Lamentacion 3:28, 29.\n10. (a) Ipaliwanag kun ano an manonodan ta sa Santiago 3:16-18 manongod sa tama asin salang espiritu. (b) Ano an resulta kun ipinapahiling niato ‘an kadonongan na hale sa itaas’?\n10 Marahay na giya sa sato an Santiago 3:16-18 dapit sa kun ano an sala asin kun ano an tamang espiritu na ikakapahiling sa kongregasyon. Sinasabi kaiyan: ‘Kun saen an kaurihan asin pagkabaranga, dian igwa nin kariribokan asin gabos na gibong maraot. Alagad an kadonongan na hale sa itaas, enot na gayo tunay, dangan matiwasay, maboot, masayon na pakimaherakan, pano nin pagkaherak asin mga marahay na bunga, dai nagliliwatliwat, dai nin pagsaginsagin. Asin an bunga nin katanosan itinatanom sa katoninongan manongod sa mga naggigibo nin katoninongan.’ Mantang naghihiro kita kaoyon kan ‘kadonongan na hale sa itaas,’ an satong diosnon na mga kualidad makakatabang sa sato na makakontribwir sa pagkaigwa nin tamang espiritu sa tahaw kan mga tugang.\nMAGPAHILING NIN MAGALANG NA ESPIRITU SA LAOG KAN KONGREGASYON\n11. (a) Ano an malilikayan tang gibohon kun papagdanayon niato an tamang espiritu? (b) Ano an manonodan ta sa halimbawa ni David?\n11 Maninigo tang girumdomon na inasignaran ni Jehova an mga elder na ‘atamanon an aripompon nin Dios.’ (1 Ped. 5:2; Gui. 20:28) Kaya, aram niato na madonong na igalang an areglo nin Dios, elder man kita o bako. Kun papagdanayon ta an tamang espiritu, matatabangan kita kaiyan na dai magtao nin sobrang importansia sa katongdan. Kan inisip ni Hadeng Saul na si David saro nang huma sa pagkahade nia, nagin “maraot na an paghiling ni Saul ki David.” (1 Sam. 18:9) Nagkaigwa nin salang espiritu an hade asin gusto pa ngani niang gadanon si David. Imbes na magtao nin sobrang importansia sa katongdan arog ni Saul, mas marahay nanggad na arogon si David. Sa ibong kan gabos na inhustisyang ginibo sa saiya, an hoben na lalaking ini nagdanay na may paggalang sa autoridad na ninombrahan nin Dios.—Basahon an 1 Samuel 26:23.\n12. Ano an makakakontribwir sa pagkasararo kan kongregasyon?\n12 An pagkakalaen nin punto de vista puedeng magin dahilan nin dai pagkaoroyon sa laog kan kongregasyon—dawa sa mga paraataman. Sa bagay na ini, matatabangan kita kan konseho sa Biblia: “Danay kamong mangenot sa pagtaong galang sa gabos” asin, “Dai kamo mag-isip na kamo mga madonong.” (Roma 12:10, 16, BPV) Imbes na iinsistir na kita an tama, maninigo tang tandaan na sa parate bako sanang saro an tamang paagi tanganing mansayon an sarong situwasyon. Kun hihingoahon tang saboton an punto de vista nin iba, makakakontribwir kita sa pagkasararo kan kongregasyon.—Fil. 4:5.\n13. Ano an maninigo tang gibohon kun nasabi na niato an satong opinyon, asin anong halimbawa sa Biblia an nag-iilustrar kaini?\n13 An boot daw sabihon kaini sala na magtao kita nin opinyon kun may mariparo kita sa kongregasyon na sa hiling niato nangangaipo nin pagliliwat? Dai. Kan enot na siglo, may naglataw na isyu na nagresulta sa pagpasuruhay nin dakol. ‘Pinili kan mga tugang na si Pablo asin si Bernabe asin an nagkapira sa sainda magduruman sa Jerusalem, sa mga apostol asin sa mga magurang dapit kan bagay na ini.’ (Gui. 15:2) Daing duda na an kada saro sa mga tugang na idto igwa nin opinyon sa isyu asin nin ideya kun ano an maninigong gibohon. Minsan siring, kan ikapahayag na kan kada saro an nasa isip nia dangan makapagdesisyon na sinda sa tabang kan banal na espiritu, dai na ipinakipag-olay pa kan mga tugang an kanya-kanyang opinyon. Kan maresibi kan mga kongregasyon an surat na may desisyon, ‘sinda nag-orogma huli kan pagranga’ asin ‘nagkurosog sa pagtubod.’ (Gui. 15:31; 16:4, 5) Siring man ngonyan, kun an sarong bagay ipinaaram ta na sa mga tugang na may katongdan, maninigong ipagkatiwala na niato sa sainda an maingat na pag-asikaso kaiyan.\nMAGPAHILING NIN MARAHAY NA ESPIRITU SA RELASYON NIATO SA IBA\n14. Paano kita bilang indibiduwal makakapahiling sa iba nin marahay na espiritu?\n14 Bilang indibiduwal, dakol kitang oportunidad na makapahiling sa iba nin marahay na espiritu. Dakulang karahayan an magigibo kan lambang saro sa sato kun mapahiling kita nin mapagpatawad na espiritu kun kita nakolgan nin iba. Sinasabi sa sato kan Tataramon nin Dios: ‘Magpatiriostios asin magpatarawadtawad kun an siisay man igwa nin sumbong tumang sa saro; siring na an Kagurangnan nagpatawad saindo, siring man an gibohon nindo.’ (Col. 3:13) An pananaram na ‘kun an siisay man igwa nin sumbong’ nagsusuherir na puedeng magkaigwa nin balidong mga dahilan na mairitar sa iba. Minsan siring, imbes na magin sobra kasensitibo sa saradit nindang kaluyahan asin danyaran an katoninongan kan kongregasyon, pinagmamaigotan tang arogon si Jehova paagi sa lubos na pagpatawad, na iribang nagpapadagos sa paglilingkod.\n15. (a) Ano an manonodan niato ki Job manongod sa pagpapatawad? (b) Paano makakatabang sa sato an pamibi tanganing makapahiling nin marahay na espiritu?\n15 Mapadapit sa pagpapatawad, may manonodan kita ki Job. An tolong lalaki na dapat kutanang nagranga sa saiya kinolgan an boot nia paagi sa dakol na bakong maboot na tataramon. Minsan siring, pinatawad pa man giraray sinda ni Job. Paano? ‘Sia nag-arang mapadapit sa saiyang mga katood.’ (Job 16:2; 42:10) An pagpamibi para sa iba puedeng makapabago kan satong saboot sa sainda. An pagpamibi para sa gabos na Kristianong tugang niato nakakatabang sa sato na magkaigwa nin arog-Cristong espiritu. (Juan 13:34, 35) Apuera sa pagpamibi para sa satong mga tugang, maninigo tang hagadon an banal na espiritu paagi sa pamibi. (Luc. 11:13) Makakatabang sa sato an espiritu nin Dios tanganing makapahiling kita nin tunay na Kristianong mga kualidad sa relasyon ta sa iba.—Basahon an Galacia 5:22, 23.\nMAGKONTRIBWIR SA NAKAKAPAKUSOG NA ESPIRITU SA ORGANISASYON NIN DIOS\n16, 17. Mapadapit sa “espiritu” na ipinapahiling niato, ano an determinado mong gibohon?\n16 Nakakaogma nanggad an mga resulta kun an lambang miembro kan kongregasyon may pasohan na makakontribwir sa nakakapakusog na espiritu kan kongregasyon! Pakatapos na konsideraron an mga bagay na ini, tibaad magdesisyon kita na paoswagon pa niato bilang indibiduwal an pagpahiling nin nakakapakusog na espiritu. Kun iyo, dai kita dapat mag-alangan na magpagiya sa Tataramon nin Dios. (Heb. 4:12) Si Pablo, na maingat na marhay kun dapit sa halimbawang ipinapahiling nia sa mga kongregasyon, nagsabi: ‘Ako dai nakakaaram nin ano man na tumang sa sako; alagad dai ako napapakangmatanos huli kaini; alagad an naghuhukom sako iyo an Kagurangnan.’—1 Cor. 4:4.\n17 Mantang nagmamaigot kitang humiro kaoyon kan kadonongan na hale sa itaas, na dai nagtatao nin sobrang importansia sa satong sadiri o katongdan, makakakontribwir kita sa nakakapakusog na espiritu sa kongregasyon. Kun kita igwa nin mapagpatawad na espiritu asin positibong pagmansay sa iba, magkakaigwa kita nin matoninong na relasyon sa satong mga kapagtubod. (Fil. 4:8) Kun ginigibo ta an mga bagay na ini, makakasegurado kita na ooyonan ni Jehova asin ni Jesus an espiritu na ipinapahiling niato.—Filem. 25.\nAN TORRENGBANTAYAN—PAG-AADALAN NA EDISYON Oktubre 2012


Soldados na dating NPA, binadil gadan\nDating rebeldeng New People’s Army na nagsuko sa militar sagcod na nag-training nganing maging miembro kan 9th Infantry Division kan Philippine Army, binadil gadan kan pigtutubodan dati man sana kaining kaibanan sa CPP/NPA.\nSi Col. Paul Regencia kan 9ID ID na may base sa Camp Elias Angeles, San Jose, Pili, Camarines Sur nagtutubod na rebeldeng NPA an responsable sa panghihipa sa saindang kaibanan na soldados na pigngaran na si PFC Jhonny Franco, 31 años na destino sa Military Intelligence Batallion.\nAn insidente nangyari sa Barangay Veneracion, Pamplona, Camarines Sur kan nakaaging Juevez binadil kan tolong armadong kalalakihan.\nSa investigasyon kan Municipal Police Station kan Pamplona, Camarines Sur an biktima lunad sa motorsiklo na dai palang nahahaloy hali sa saindang residencia asin igwa nang nagmamasid kan saiyang hiro-hiro sagcod na dagos nang pinaputokan nin nagkaperang veces kan pigtutubodan na kalibre 45 badil.\nAn residentes kan barangay nabigla sana kan sunod-sunod na putok kan saindang maheling na sana na nagkakarigos na sa sadiring dugo an biktimang soldados.\nTolos man naglansar nin operasyon an mga soldados kan gobierno alagad dai na ninda inabotan an armadong grupo.\nParejo an pagtubod kan Philippine Army asin MPS Pamplona na armadong NPA an responsable sa sinambit na krimen alagad nagcoconducir man giraray nin investigasyon kan iba pang posibleng motivo afuera kan enot na suspechado.\nNagkapera nang caso sa mga dating nagsukong rebeldeng NPA an piglilikidar man sana kan dati nindang kaibanan sa kumunistang grupo.


12 settimana. [22/3/2021-05/4/2021] BUONA PASQUA . Galassia - Volantini offerte\n/ BUONA PASQUA . Galassia\nBUONA PASQUA . Page 1\nBUONA PASQUA . Page 2\nBUONA PASQUA . Page 3\nBUONA PASQUA . Page 4\nBUONA PASQUA . Page 5\nBUONA PASQUA . Page 6\nBUONA PASQUA . Page 7\nBUONA PASQUA . Page 8\nBUONA PASQUA . Page 9\nBUONA PASQUA . Page 10\nBUONA PASQUA . Page 11\nBUONA PASQUA . Page 12\nBUONA PASQUA . Page 13\nBUONA PASQUA . Page 14\nBUONA PASQUA . Page 15\nBUONA PASQUA . Page 16\nBUONA PASQUA . Page 17\nBUONA PASQUA . Page 18\nBUONA PASQUA . Page 19\nBUONA PASQUA . Page 20\nBUONA PASQUA . Page 21\nBUONA PASQUA . Page 22\nBUONA PASQUA . Page 23\nBUONA PASQUA . Page 24\nBUONA PASQUA . Page 25\nBUONA PASQUA . Page 26\nBUONA PASQUA . Page 27\nBUONA PASQUA . Page 28\nBUONA PASQUA . Page 29\nBUONA PASQUA . Page 30\nBUONA PASQUA . Page 31\nBUONA PASQUA . Page 32


Kun Taano ta Isineselebrar an Pamanggihan kan Kagurangnan | Pag-aadalan\nBASAHON SA Acholi Afrikaans Albanian Aleman American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik Español Estonian Fijian Finnish Georgian Griego Guarani Gujarati Gun Haitian Creole Hapon Hausa Hebreo Hiligaynon Hindi Hiri Motu Hungarian Icelandic Igbo Iloko Indonesian Ingles Isoko Italian Sign Language Italiano Japanese Sign Language Kannada Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Koreano Krio Kwangali Kwanyama Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Ndebele Ndebele (Zimbabwe) Ndonga Nepali Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Pranses Punjabi Quechua (Bolivia) Quechua (Cuzco) Romanian Runyankore Ruso Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\n‘[Padagos na] gibuhon nindo ini sa paggirumdom sa sako.’—1 COR. 11:24.\nTaano ta dapat tang iselebrar an Pamanggihan kan Kagurangnan?\nAno an mga emblema sa Memoryal, asin ano an kahulugan kan mga iyan?\nPaano mapapahalagahan kan mga Kristiyano an paglaom na itinao sa sainda nin Diyos?\n1, 2. Ano an ginibo ni Jesus kan banggi nin Nisan 14, 33 C.E.? (Hilingon an ritrato sa itaas.)\nBANGGI na, pero naliliwanagan nin dikit an Jerusalem huli sa kabilugan kan bulan. Banggi iyan nin Nisan 14, 33 C.E. Isinelebrar ni Jesus asin kan saiyang mga apostol an Paskuwa bilang paggirumdom sa pagkaligtas kan Israel sa kauripnan sa Ehipto, 15 siglo na an nakaagi. Kaiba an saiyang 11 maimbod na apostol, pinunan ngunyan ni Jesus an sarong espesyal na pamanggihan na seselebraron sa paggirumdom sa kagadanan niya na mangyayari bago matapos an aldaw na iyan. *—Mat. 26:1, 2.\n2 Namibi si Jesus asin ipinasa sa mga apostol an tinapay na daing lebadura na sinasabi: “Kua, kakan kamo.” Nagkua siya nin kopa nin arak, nagpasalamat giraray, asin nagsabi: ‘Uminom kamo gabos kaiyan.’ (Mat. 26:26, 27) Mayo nang ibang kakanon na ipapasa si Jesus, pero dakul pa an sasabihon niya sa saiyang maimbod na mga parasunod sa mahalagang bangging ini.\n3. Anong mga hapot an sisimbagon sa artikulong ini?\n3 Kaya arog kaiyan inestablisar ni Jesus an Memoryal kan saiyang kagadanan, na inaapod man na ‘Pamanggihan kan Kagurangnan.’ (1 Cor. 11:20) Kun dapit diyan, tibaad may maghapot: Taano ta ginigirumdom ta an kagadanan ni Jesus? Ano an kahulugan kan tinapay asin kan arak? Paano kita maandam para sa Memoryal? Siisay an maninigong makikabtang? Asin paano mapapahalagahan kan mga Kristiyano an paglaom ninda na sinasabi kan Bibliya?\nKUN TAANO TA GINIGIRUMDOM TA AN KAGADANAN NI JESUS\n4. Ano an pinagin posible sa sato kan kagadanan ni Jesus?\n4 Bilang mga gikan ni Adan, minana ta an kasalan asin kagadanan. (Roma 5:12) Mayo sa bakong perpektong mga tawo an makakatao sa Diyos nin pantubos para sa buhay niya asin sa iba. (Sal. 49:6-9) Pero, paagi kan kagadanan ni Jesus, ibinayad niya an solamenteng maaako na halaga nin pantubos—an saiyang perpektong hawak asin pinabulos na dugo. Paagi sa pagpresentar niya sa Diyos kan halaga kan pantubos, pinagin posible ni Jesus na mailigtas kita sa kasalan saka kagadanan asin mag-ako kan regalong buhay na daing sagkod.—Roma 6:23; 1 Cor. 15:21, 22.\n5. (a) Taano ta masasabi tang namumutan nin Diyos asin ni Cristo an katawuhan? (b) Taano ta dapat na magin presente kita sa paggirumdom kan kagadanan ni Jesus?\n5 An probisyon na pantubos patunay na namumutan nin Diyos an katawuhan. (Juan 3:16) An pag-atang ni Jesus kan saiyang buhay pruweba na namumutan man kita ni Jesus. Iyo, bago nagin tawo si Jesus, kan siya “ekspertong trabahador” nin Diyos, “nangurugnang nauugma [siya] sa mga aki nin mga tawo”! (Tal. 8:30, 31, NW) An pasasalamat ta sa Diyos asin sa saiyang Aki dapat na magpahiro sa sato na magin presente sa paggirumdom kan kagadanan ni Jesus, sa siring nauutob ta an pagbuot: ‘[Padagos na] gibuhon nindo ini sa paggirumdom sa sako.’—1 Cor. 11:23-25.\nKUN ANO AN KAHULUGAN KAN MGA EMBLEMA\n6. Paano ta dapat mansayon an tinapay asin arak sa Memoryal?\n6 Kan pinupunan ni Jesus an Memoryal, dai niya milagrosong ginibo an tinapay asin arak na magin literal niyang laman asin dugo. Imbes, sinabi niya dapit sa tinapay: “Ini nangangahulugan kan sakong hawak.” Kun dapit sa arak sinabi niya: “Ini nangangahulugan kan sakong ‘dugo kan tipan,’ na papabuluson para sa dakul.” (Mar. 14:22-24, NW) Kaya, malinaw na dapat tang mansayon an tinapay asin arak bilang mga simbolo, o mga emblema.\n7. Ano an irinerepresentar kan tinapay na ginagamit sa Memoryal?\n7 Sa mahalagang marhay na okasyon na iyan kan 33 C.E., ginamit ni Jesus an tinapay na daing lebadura na natada sa pamanggihan kan Paskuwa. (Ex. 12:8) Sa Kasuratan, an lebadura kun minsan nangangahulugan nin kalapaan o kasalan. (Mat. 16:6, 11, 12; Luc. 12:1) Kaya makahulugan an paggamit ni Jesus kan tinapay na daing lebadura huling angay na irinepresentar kaiyan an saiyang daing kasalan na hawak. (Heb. 7:26) Kaya an arog kaiyan na tinapay an ginagamit sa Memoryal.\n8. Ano an irinerepresentar kan kopa nin arak sa Memoryal?\n8 An arak na ginamit ni Jesus kan Nisan 14, 33 C.E., nagrerepresentar sa saiyang dugo, siring man an kopa nin arak na ginagamit ngunyan sa Memoryal. Pinabulos an dugo niya sa Golgota, sarong lugar na nasa luwas kan Jerusalem, para ‘sa kapatawadan nin mga kasalan.’ (Mat. 26:28; 27:33) Huling an tinapay asin arak sa Memoryal nagsisimbolo sa daing kaagid an halaga na atang ni Jesus para sa makinuyog na katawuhan asin huling pinapahalagahan ta an mamumuton na probisyon na iyan, tama sanang personal kitang mag-andam para sa taunan na pagselebrar kan Pamanggihan kan Kagurangnan.\nNAGKAPIRANG PAAGI NA MAKAPAG-ANDAM\n9. (a) Taano ta mahalagang nakakasunod kita sa nakaiskedyul na babasahon sa Bibliya para sa Memoryal? (b) Ano an namamatian mo kun dapit sa pantubos?\n9 Kun nakakasunod kita sa nakaiskedyul na babasahon sa Bibliya para sa Memoryal na mahihiling sa Pagsiyasat sa Kasuratan Aroaldaw, makakapaghurop-hurop kita sa mga ginibo ni Jesus kan madali na siyang gadanon. Dangan, matabang ini sa sato na maiandam an satong puso para sa Pamanggihan kan Kagurangnan. * “Hinahalat mi talaga an Memoryal,” an surat nin sarong sister. “Mas nagigin espesyal iyan kada taon. Nagigirumduman ko kan nakatindog ako sa punerarya . . . na pinagmamasdan an sakong namumutan na tatay asin talagang nagin udok sa puso an pasasalamat ko sa pantubos. . . . Iyo, aram ko an gabos na teksto saka kun paano iyan ipapaliwanag! Pero kan mamatian ko mismo an kamunduan na magadanan, kaidto ko sana namati na garo luminukso an puso ko sa kagayagayahan huli sa gigibuhon para sa sato kan mahalagang marhay na pantubos na iyan.” Iyo, mantang nag-aandam para sa Memoryal, marahay na hurop-hurupon ta kun paanong an atang ni Jesus nagpapatalingkas sa sato sa padusang kasalan asin kagadanan.\nGamiton an itinataong mga pantabang tanganing maiandam an saimong puso para sa Memoryal (Hilingon an parapo 9)\n10. Ano an puwedeng magin epekto sa satong ministeryo kan pag-andam ta para sa Memoryal?\n10 Puwedeng kaiba sa pag-andam para sa Memoryal an pagplano na dagdagan sa ano man na paagi an satong ministeryo, tibaad paagi sa pag-auxiliary payunir sa panahon nin Memoryal. Mantang iniimbitaran ta an mga tinutukduan ta sa Bibliya asin an iba na mag-atender sa Pamanggihan kan Kagurangnan, magigin magaya-gaya kita sa pakikipag-ulay sa iba kan dapit sa Diyos, sa saiyang Aki, asin sa mga bendisyon na naghahalat sa mga nakakapaugma ki Jehova saka nag-uumaw sa saiya.—Sal. 148:12, 13.\n11. Paano nagin bakong angay an pakikikabtang kan ibang mga taga Corinto sa mga emblema sa Memoryal?\n11 Mantang nag-aandam ka para sa Pamanggihan kan Kagurangnan, pag-isipan an isinurat ni apostol Pablo sa Kristiyanong kongregasyon sa Corinto. (Basahon an 1 Corinto 11:27-34.) Sinabi ni Pablo na an siisay man na magkakan kan tinapay asin mag-inom sa kopa, na bakong angay, “magkakasala sa hawak asin sa dugo nin Kagurangnan,” si Jesu-Cristo. Kaya an sarong linahidan dapat na aprubaran nguna an saiyang sadiri pagkatapos nin maingat na pagsiyasat dangan sana siya puwedeng makikabtang sa mga emblema. Ta kun dai, siya ‘minakakan asin minainom kan paghukom sa saiya man sana.’ Huli sa salang paggawi, dakul sa mga taga Corinto an ‘maluya asin naghihilang, asin bakong dikit an nagtuturog sa [espirituwal na] kagadanan.’ Posibleng may nagkapira na kadakul an kinakakan asin iniinom bago o sa panahon kan Memoryal kaya bako sindang listo sa isip ni sa espirituwal. Huli sa siring na bakong angay na paggawi ninda sa pakikikabtang sa mga emblema, naiwara ninda an pag-uyon nin Diyos.\n12. (a) Sa ano ikinumparar ni Pablo an Memoryal, asin anong patanid an itinao niya sa mga nakikikabtang? (b) Ano an dapat gibuhon nin sarong nakikikabtang na nagkasala nin magabat?\n12 Ikinumparar ni Pablo an Memoryal sa sarong pamanggihan na kaiba sa pagkakan an iba, asin pinatanidan niya an mga nakikikabtang: ‘Dai kamo makakainom kan kopa [ni Jehova] asin kan kopa nin mga demonyo; dai kamo [puwedeng magkakan] “sa lamesa [ni Jehova]” asin sa lamesa nin mga demonyo.’ (1 Cor. 10:16-21) Kun magkasala nin magabat an sarong tawo na nakikikabtang sa mga emblema sa Pamanggihan kan Kagurangnan, dapat siyang maghagad nin espirituwal na tabang. (Basahon an Santiago 5:14-16.) Kun an linahidan na iyan nagpahiling nin ‘bunga na maninigo sa pagsulsol,’ kun siring, dai niya hinahamak an atang ni Jesus kun makikikabtang siya sa mga emblema sa Memoryal.—Luc. 3:8.\n13. Taano ta kapaki-pakinabang na ipamibi an satong paglaom na itinao nin Diyos?\n13 Mantang personal kitang nag-aandam para sa Memoryal, magigin kapaki-pakinabang kun huhurop-hurupon ta asin udok na ipapamibi an dapit sa paglaom na itinao sa sato nin Diyos. Mayo nin nagdusay na lingkod ni Jehova asin maimbod na parasunod ni Jesus an gugustuhon na magpahiling nin kawaran nin paggalang sa atang ni Jesus paagi sa pakikikabtang sa mga emblema sa Memoryal kun mayo talaga siya nin malinaw na patotoo na siya linahidan na Kristiyano. Kaya, paano maaaraman nin saro kun baga makikikabtang siya o dai sa mga emblema?\nSIISAY AN DAPAT NA MAKIKABTANG?\n14. Paanong an pagigin kabilang sa bagong tipan konektado sa pakikikabtang sa mga emblema sa Memoryal?\n14 An mga angay na nakikikabtang sa emblema sa Memoryal nakakasiyertong marhay na kabilang sinda sa bagong tipan. Mapadapit sa arak, si Jesus nagsabi: ‘An kopang ini [nangangahulugan kan] bagong tipan sa [puwersa kan] sakong dugo.’ (1 Cor. 11:25) Ihinula nin Diyos paagi ki propeta Jeremias, na magibo Siya nin sarong bagong tipan na naiiba sa tipan na Ley na itinao sa mga Israelita. (Basahon an Jeremias 31:31-34.) Ipinakipagtipan nin Diyos an bagong tipan na iyan sa espirituwal na mga Israelita. (Gal. 6:15, 16) Nagin balido an tipan na ini huli sa atang ni Cristo paagi kan saiyang pinabulos na dugo. (Luc. 22:20) Si Jesus an Parapangultanan kan bagong tipan, asin mag-aako nin langitnon na mana an maimbod na mga linahidan na dinara sa tipan na iyan.—Heb. 8:6, NW; 9:15.\n15. Siisay an mga dinara sa tipan para sa Kahadian, asin anong pribilehiyo an naghahalat sa sainda kun magigin maimbod sinda?\n15 Aram kan mga kuwalipikadong makikabtang sa mga emblema sa Memoryal na dinara sinda sa tipan para sa Kahadian. (Basahon an Lucas 12:32.) Makakaibanan ni Jesus sa saiyang langitnon na pamamahala an nagin linahidan na mga parasunod niya asin maimbod na nagdanay na kaiba niya patin nakidamay sa saiyang mga kasakitan. (Fil. 3:10) Huling kabtang sinda kan tipan para sa Kahadian, mamamahala an maimbod na mga linahidan kaiba ni Cristo bilang mga hadi sa langit sagkod lamang. (Kap. 22:5) Angay na makikabtang an siring na mga indibidwal sa mga emblema sa Pamanggihan kan Kagurangnan.\n16. Ipaliwanag sa halipot an kahulugan kan Roma 8:15-17.\n16 Idto sanang may patotoo kan banal na espiritu na sinda mga aki nin Diyos an dapat makikabtang sa mga emblema sa Memoryal. (Basahon an Roma 8:15-17.) Mangnuhon na ginamit ni Pablo an Aramaikong tataramon na “Abba,” na nangangahulugan na “O Ama!” Puwedeng ini an iapod nin sarong aki sa saiyang ama, huling termino ini nin kapadangatan na kumbinasyon kan “papa,” na nagpapahayag nin kadayuputan, asin “ama,” na nagpapahayag nin paggalang. An mga nag-ako nin ‘espiritu nin pagpaniaki’ o pag-ampon bilang mga aki iyo an mga aki nin Diyos na pinaniaki sa espiritu. An espiritu ni Jehova nagpapatotoo kaiba kan saindang espiritu, na nagpaparealisar sa sainda na sinda linahidan na mga aki Niya. Bako ining basta pagkawara sana kan interes ninda na mabuhay digdi sa daga. Sigurado sinda na magigin sindang kapwa paramana ni Jesus sa langitnon na Kahadian kun magigin maimbod sinda sagkod sa kagadanan. Ngunyan, kadikit na sana an natatada sa 144,000 na nagsusunod sa lakad ni Cristo asin ‘igwa nin paglahid na hali sa banal’ na saro, si Jehova. (1 Juan 2:20; Kap. 14:1) Paagi kan saiyang espiritu nagkukurahaw sinda, “Abba, Ama”! Dakulaon nanggad na bendisyon an relasyon ninda sa Diyos!\nPAHALAGAHAN AN SAIMONG PAGLAOM NA BASADO SA KASURATAN\n17. Ano an paglaom kan mga linahidan, asin paano ninda naaaraman iyan?\n17 Kun saro kang linahidan na Kristiyano, mahalagang tema sa personal na mga pamibi mo an dapit sa langitnon na paglaom. Pag sinasambit sa Bibliya an dapit sa pagigin ipinanugang ‘ipakasal’ sa langitnon na Nobyo, si Jesu-Cristo, aram mong aplikado iyan sa saimo, asin hinahalat mo nanggad an panahon na magin kabilang ka sa ‘nobya’ ni Cristo. (2 Cor. 11:2; Juan 3:27-29; Kap. 21:2, 9-14) Pag ipinapahayag nin Diyos sa saiyang Tataramon an pagkamuot niya sa saiyang espirituwal na mga aki, nasasabi mong, “Ako iyan.” Asin pag may itinataong instruksiyon an Tataramon ni Jehova sa saiyang linahidan na mga aki, pinapahiro ka kan banal na espiritu na magsunod asin pinapahiro an puso mong magsabi, “Aplikado iyan sako.” Sa paaging iyan, an espiritu nin Diyos kaiba an saimong espiritu nagpapatotoo na igwa ka nin langitnon na paglaom.\n18. Ano an paglaom kan ‘ibang mga karnero,’ asin ano an namamatian mo dapit diyan?\n18 Pero, kun kabilang ka sa “dakulang kadaklan” nin ‘ibang mga karnero,’ itinao sa saimo nin Diyos an daganon na paglaom. (Kap. 7:9; Juan 10:16) Gusto mong mabuhay sagkod lamang sa Paraiso, asin nauugma ka pag hinuhurop-hurop mo an sinasabi sa Bibliya dapit sa magigin buhay digdi sa daga. Hinahalat mong mabuhay sa matuninong na kinaban kaiba an saimong pamilya asin an iba pang matanos na mga tawo. Gustong-gusto mo nang mag-abot an panahon na an katawuhan dai na papasakitan nin kakulangan nin kakanon, kadukhaan, pagdusa, hilang, asin kagadanan. (Sal. 37:10, 11, 29; 67:6; 72:7, 16; Isa. 33:24) Minamawot mo nang sabaton an mga bubuhayon liwat na may paglaom na mabuhay sagkod lamang digdi sa daga. (Juan 5:28, 29) Nagpapasalamat ka nanggad na binendisyunan ka ni Jehova nin daganon na paglaom! Dawa ngani dai ka nakikikabtang sa mga emblema, nag-aatender ka sa Memoryal bilang kapahayagan kan saimong pasasalamat sa atang na pantubos ni Jesu-Cristo.\nMAATENDER KA DAW?\n19, 20. (a) Paano magkakatotoo an paglaom na itinao sa saimo nin Diyos? (b) Taano ta maatender ka sa Pamanggihan kan Kagurangnan?\n19 Baga man sa daga o sa langit an paglaom mo, magkakatotoo sana iyan kun matubod ka ki Jehova Diyos, ki Jesu-Cristo, asin sa pantubos. Sa pag-atender mo sa Memoryal, magkakaoportunidad ka na hurop-hurupon an saimong paglaom asin kun gurano kaimportante kan kagadanan ni Jesus. Kaya, hinguwahon mo na magin saro sa minilyon na maatender kan Pamanggihan kan Kagurangnan pagkasulnop kan saldang sa Biyernes, Abril 3, 2015, sa mga Kingdom Hall o sa iba pang lugar sa bilog na kinaban.\n20 An pag-atender sa Memoryal magpapararom kan pasasalamat mo sa atang na pantubos ni Jesus. An atentibong pagdangog sa pahayag mapahiro sa saimo na ipahiling an pagkamuot mo sa saimong kapwa paagi sa pagsabi sa sainda kan mga nanudan mo manungod sa pagkamuot ni Jehova asin sa marahayon na katuyuhan niya para sa katawuhan. (Mat. 22:34-40) Kaya, hinguwahon nanggad na magin presente sa Pamanggihan kan Kagurangnan.\n^ par. 1 Para sa mga Hebreo, an aldaw minapuon sa pagsulnop kan saldang asin natatapos sa masunod na pagsulnop kaiyan.\n^ par. 9 Hilingon an Appendix B12 kan New World Translation.


Mga logo kan Nupedia\nAn Nupedia sarong ensiklopedyang Ingles na yaon sa Web na an mga artikulo kaini pinapadara kan mga para'ambag na parasurat na binibistong eksperto sa bagay na sinusurat ninda, alagad bago ipublikar sa sityo inaagi ngona sa konsultasyon sa mga editor na may hararom na kabatiran sa bagay na sinurat. Ini pinupublikar bilang free content an lisensya. An Nupedia pinagmukna ni Jimmy Wales asin ginagastosan kan Bomis asin ta si Larry Sanger iyo an pamayong editor igdi.\nAlagad, ini dai naghaloy mala ta nagtagal sana poon Oktobre 1999 sundo Septyembre 2003 ta kulang man an nag'arambag na mga parasurat. Ugaring pati an Nupedia may 7-lakdang na proseso sa pag'aprobar kan mga artikulong naglalaog bago an mga ini isangat sa tuyong pagkontrol kan kalidad asin pagdakop kan ano man na mga sala sa mga sinurat kaya abalang marhay an pagtalubo kan ensiklopedya bakong kun an pig'adoptar na polisya iyo an an alisto, marikas na pagreparo paagi kan sistemang wiki. Mas gusto kaya kaini na an mga para'ambag mga eksperto, may hararom na kabatiran, posible may bitbit na PhD sa pangaran. Mas binibisto ini ngonyan bilang iyo an pino'nan asin ginikanan kan pagbutwa kan mas popular asin makusog na ensiklopedyang on-line na Wikipedia. Bago ini nagsara, ini nakahaman man asin nakapapublikar nin 25 mga artikulo na aprobado na, asin 74 na mga artikulo na yaon sa proseso nin pagreparo kan mga eksperto. Si Jimmy Wales mas pinili an mas marikas na sistemang wiki sa Wikipedia ta madali marikas an pag'ambag kan mga artikulo. Si Larry Sanger gusto man magkontrol sa linalaman kan mga artikulo sa Nupedia kaya pigtogdas niya an inapod niyang Citizendium, mala ta igdi na nagsuwayan an dalan kan duwang nagporoon sa Nupedia.\n↑ https://features.slashdot.org/story/05/04/18/164213/the-early-history-of-nupedia-and-wikipedia-a-memoir Kinua 04-05-17\n↑ https://archive.org/details/NupediaStatementOfEditorialPolicyversion3 Kinua 04-05-17\nKinua sa "https://bcl.wikipedia.org/w/index.php?title=Nupedia&oldid=169413"\nMga libreng ensiklopedya sa internet\n?Mga marayo nang websityo\nHuring binago an pahinang ini kaitong 10 Abril 2018, alas 09:35.


An ateismo sarong pagtubod na hayag nagsasabi mayo man talagang Diyos o mga diyos asin yaon sana man sa paghuna'huna kan ibang tawo na igwa nin siring. An ateismo naggikan sa Griyegong kataga' na ἄθεος (atheos), na boot sabihon "mayong mga diyos", sarong paagi nin pagtaram na patuya' para duman sa mga tawong nagsasayuma asin habong magtubod sa mga diyos na sinasamba kan kadakulan sa sosyedad. Sa paglakop sa mga pilosopiya nin libreng pag'iisip, pagsisiyasat na may pagduda asin an pagtalubo kan mga pagtuyaw mismo sa relihiyon, an aplikasyon kan katagang 'ateismo' nagkipot: an mga enot na indibidwal na binibisto ninda an sadiring mga "ateo" yaon nabubuhay kan ika-18ng siglo kan nag'uso an Panahon nin Kaliwanagan. An Rebolusyon Pranses pagsulwak, na nabibistong gayo sa "dai pighunang pagkapopular kan ateismo," nagsaksi sa pinakaenot na hiron pulitika sa historya na an pigtotolod na maigot asin tinata'wan timbang iyo an rason nin tawo.\nHuli sa manlaenlaen an tinutungkosan na pagtubod-tubod kan mga ateo, dai madeterminaran kun pira sinda talaga. Sa Gallup International poll na ginibo kan 2015 na an pig'interbyu 64,000 na parasimbag, 11% an "kumbinsidong mga ateo" manta na an mas amay na poll kan 2012, nakuang 13% kan mga hinapot "kumbinsidong mga ateo." Sa European Union na survey kan Eurobarometer, 20% an nagsabi na mayong pagtubod sa anoman na "Diyos o espiritu".\nKinua sa "https://bcl.wikipedia.org/w/index.php?title=Ateismo&oldid=229765"\nPilosopiya nin relihiyon\nHuring binago an pahinang ini kaitong 11 Abril 2022, alas 02:37.


Minatubod Ako Sa Diklom: RIPASO/RIPARO SA LIBRO\nAN DAGÁ SA DAGHÁN NI PEÑONES\nFrank V. Peñones Jr.\nSyudad nin Naga: Agnus Press\nAn tataramon asin an kinaban minimidbid bilang parehong babayi. An sadiring tataramon inaapod tang mother tongue, inang wika asin man an kinaban bilang mother earth o mother nature. An kakayahan kan tataramon na magbilog o mag-aki nin panibagong reyalidad asin padagos na isaalang-alang an buhay o kagadanan kan reyalidad na ini katakod man kan reyalidad kan kapalibutan, kan nangyayaring pagbabago sa kinaban, kan padagos na pagsaalang-alang kan kapalibutan tanganing suportahan an buhay, balansehon an kinaban, sa grasya asin kadimalasan, depende sa pagkakategorya kan tawo. Katakod an imahe kan paglalang sa imahe kan babaying nangangaki asin an diskursong ini minaabot sa manlain-lain na disiplinang hinimo kan tawo sa laog asin luwas kan akademya kaibahan na an relihiyon. Sinabi ngani kan Aleman na parasurat na si Rainer Maria Rilke na an pinakahararom na eksperinsya kan dios, iyo an eksperinsya kan babayi: an pag-ako asin pagdara kan buhay siring na an dagá pigtatamnan man nin mga pisog, nin mga inalmasi tanganing magsaringsing, magsugpon nin buhay sa tawo. Alagad, dai nangangahulugan na an sekswalidad nin lalaki, daing kakayahan na riropon an reyalidad na ini. Ini an bagay na pinatunayan kan libro ni Frank V. Peñones sa saiyang enot na koleksyon nin mga rawitdawit sa tataramon na Rinconada-Iriga na may sadiring dakitaramon(translation) sa tataramon na Ingles.\nAngay na sa saiyang enot na koleksyon, an sadiring tataramon kan parasurat an ginamit na masasabing iyong ikinakusog kan saiyang koleksyon. ‘Usad ading intuturok ag tiurong na pagsilong sa nabobotan na lugar na agko pagmangno, pagsigato, pata,a ag pasarampi sa paagi na maisusurat sana ka usad na tal na igin.’(This is a devoted and intent gaze at a beloved place marked by concern, criticism; and direct and indirect commentaries that only a native son can write.) Magigiromdoman na mas enot na minidbid si Peñones kan saiyang mga rawitdawit na naisurat sa Bikol-Naga na susog man sana saiya nanundan niya sa mga novena asin koridos kan siya nagdadakula asin nagkakawat sa mga oma sa Libmanan. Kun siring an koleksyon na ini sarong dakulang dugang sa nagtatambo tang literatura na haloy bago nakabutas sa imahe kan mga tawong lipod na ngonyan luhay-luhay nang namamansayan, namamatian kadungan kan naglalawig na terasa kan literaturang Bikol. Kun kaya an ginibong desisyon ni Peñones na enot na iluwas an koleksyon na ini, sarong pagpahayag nin pagranga bako sana sa daga kundi sa tataramon na saiyang kinadakulaan na asin kinugos.\nSa koleksyon na ini mababasa sa 52 na rawitdawit sa Rinconada na minatukar nin manlain-lain na isyu sa satuyang banwaan, puon sa pulitika sagkod sa pagbuhay-buhay. Bagay na dai madaling ibitaran kan sarong parasurat na kaayon man kan saiyang banwaan. Haloy nang lihis an romantisismong imahe kan parasurat na nakatukaw sa saiyang trono sa toreng garing asin naglilinig kan saiyang pusod. An parasurat sa koleksyon nin Penones, igwang daga sa kuko, igwang mga lugad na rinirimpos asin sa ‘masokistang paghiling’ orog na pigpapakulog pa kan pagwirik nin asin tanganing dai mapaturog sa kansyon kan pulitikang kubalon na—‘dawa gatingay sanang ibudbod/nganing di ako malumay/ ka kantang pinaparungog/ nganing di kita mananok…/dagos a pasakit sa banwaan/ ag ngamin na pagpapalingaw/kaya dapat na magbilar/pakiturol raw ka asin. p.13.’ (Just a sprinkle/ so I won’t be enchanted/ by the song I’m made to hear/to make us slumber…The people continue to suffer/ and all that will make them forget/ so I have to stay awake/ pass the salt please. p.14). Mahihiling na duwang pwedeng anggolo an pagbasa sa rawidawit na ini na bagay na lataw sa mga rawitdawit ni Peñones, an saro iyo an imahe kan asin bilang pampahaling tungka tanganing padagos na mamatian an haldat na dara kan kapagtiosan asin an mismong kapagtiosan na inilaladawan sa paagi nin pagpasa kan asin bilang panira, bilang ekspresyon o imahe nin reyalidad kan mahiwas na kapagtiosan orog na sa ronang Bikol. Dakul an mga siring na rawitdawit sa koleksyon na igwang tema nin kapagtiosan (Tinugpa na A Jolibee Sadi Iriga p. 27), tradisyonal na pulitika (Ono Ta Da kita Asenso? p. 21 People Power? p. 22), militarisasyon (Pula a mga Mais sa San Pedro, p.32,) asin an mga eulohiya na naghahagad nin hustisya sa mga biktima napara ki Penones, mga ladawan o simbolo kan kamugtakan kan banwaan. Mahihiling ini sa mga rawitdawit na ‘Eulohiya’ p. 30 kun saen an dugo kan sarong rebelde na ginadan kabaing kan pagbuk-ad kan mga burak kan dapdap, an pagbadil sa journalism student na si Chris Hugo kan Albay sa rawitdawit na ‘Tirador’, p. 109 asin man ni Marife Agapito na kahimanwa kan parasurat na nilupigan sa kamposanto sa rawitdawit na ‘A Husticia Isiw Na Nagsisiyap-siyap Sa Ibabaw Ka Kabaong’ p. 105. Malinaw an tono kan mga rawitdawit ni Penones na garo nagaagrangay na ina sa kawaran saysay asin buhay sa tawo asin sa saiyang palibot. Kun kaya itum sagkod pula an dominanteng mga kolor kan rawitdawit— itum na siring baga kaidtong mga Agta na naglilinig sa imburnal tanganing dai na magbaha sa satuyang syudad alagad sa saindang pagbutwa hali sa daga, dai ta naman nariparo an pagkakaiba ninda sa kakolor nindang laboy asin pula siring kaidtong mga burak kan dapdap asin mga mais na nagtatambo sa baryo San Pedro.\nSa kabilogan, igwang eksperinsya nin pinagsaralak na isog, mundo, dahas, kurahaw asin gugom na mga kamot sa makangirit asin mamundong pagsurat kan mga berso. Igwang makangirit na pagsurat kan mga pirang personahe na pamilyar na apod sa mga tawo sa lugar ni Peñones arog kan ‘Pocholo’, ‘Emperador kan Yelo’, ‘Tata Kulas’, mga katekistang pigparapakakan sanang Pansit bato, mga daragang nakahiling sarakbatan kan ido asin iba pa. Siring man mahihiling sakoleksyon an dakul sa mga construct poetry ni Peñones, sarong porma nin pagsurat na mismong an paagi nin pagtugpa kan teksto sa papel an nagtatao kahulugan kan mga rawitdawit arog kan ‘Salog’, ‘Kargardor’, ‘Mga Numero Ag Kahulugan’, ‘Origami’ asin ‘Surudan’. Sa mga rawitdawit na ini, dai kita binabayaan ni Peñones kan mga hapot na Ano na? Imbes, igwang pagtulod, pagkapot kan kamot, abra-syete asin pag-alok na hilingon an natatadang paglaom na milagrosong nahiling kan parasurat sa mga kuykoy, na sa saindang pag-uli, pagrarom sa daga, ipinapahiling niya na bako ini sa takot o supog kundi nin huli sa bini asin gian. Sa pagrarom sa dagáng ini, an mata kan parasurat nakahiling kan garo lusot na gibo kan mga kuykoy na ibinaing sa ngisi ni Monalisa.\nPosted by Kristian Cordero at 3:52 PM